I meštanke Mileševa uz stručnu podršku usavršavaju šivenje | Portal Moj Bečej - Bečejske opštine iz ugla građana!\nI meštanke Mileševa uz stručnu podršku usavršavaju šivenje\nU ponedeljak i radionice Gerontološkog centra na temu brige o starima\nStanovnice Mesne zajednice Mileševo, koju čine istoimeno selo i susedni Drljan, takođe imaju mogućnost ove jeseni da, besplatno, i uz stručnu pomoć, nauče ili unaprede veštine šivenja i krojenja.\nKao i drugim selima opštine Bečej, i Mileševke imaju mogućnost da u narednih mesec dana učestvuju i u drugim u programima iz projekta „Ka unapređenju položaja seoskih žena u opštini Bečej“ koji je namenjen unapređenju polažaja žena na selu.\nPored toga, već u ponedeljak 7. oktobra u Mileševu će biti održano i predavanje zaposlenih u Gerontološkom centru Bečej, a tema su briga o starima, socijalna zaštita i prava, kao i tipične bolesti starih. Radionica se održava u mesnoj zajednici, početak je u 18 sati, a teme i predavači su sledeći:\n-Demencija i tipične bolesti starih, predavač lekar Đerđ Ric\n-Opšta nega bolesnika u kućnim uslovima i nega dementnih bolesnika, predavačica Teodora Brašnjo Tot, glavna sestra\n– Prava starih iz domena socijalne zaštite i postupak njihovog ostvarivanja, te prikaz ustanove i usluga koje pruža u zaštiti populacije odraslih i starijih, predavačica Katarina Glavaški, socijalna radnica.\nPredavanja ustanova su namenjene svim zainteresovanim građanima.\nDa podsetimo, prema utvrđenom rasporedu, sve do kraja oktobra, u selima opštine Bečej biće održana predavanje na temu zdravlja, socijalnih usluga i brige o starima.\nStručne osobe iz Doma zdravlja, Gerontološkog centra i Centra za socijalni rad predstaviće u narednim nedeljama meštanima Bačkog Petrovog Sela, Radičevića, Mileševa i Bačkog Gradišta usluge koje pružaju, ali i ukazati na, primera radi, važnost očuvanja zdravlja i preventivnih pregleda.\nDom zdravlja Bečej organizovaće predavanja o prevenciji dijabetesa, ali i prevenciji zdravlja sa osvrtom na ginekološke preventivne preglede. Predstavnici Centra za socijalni rad Bečej će u selima govoriti o prepoznavanju nasilja i mehanizmima intervenisanja u kriznim situacijama, kao i o tome šta ta ustanova od usluga pruža građanima.\nTipične bolesne starih, nega bolesnika u kućnim uslovima i prava starih neke su od tema koje će zainteresovanima približiti zaposleni Gerontološkog centra Bečej.


Međunarodni sajam poljoprivrede, 89. po redu, održava se od 21. do 27. maja na Novosadskom sajmu.\nUčešćem na sajmu, NIS podržava razvoj poljoprivrede, a korisnicima NIS agro programa nudi mnogobrojne pogodnosti.\nIzmeđu ostalog, NIS i Credit Agricole banka su posebno za poljoprivrednike kreirali AgroBlue karticu koja nudi mogućnost odloženog plaćanja za naftne derivate, i do šest meseci od datuma kupovine, za iznose od 6.000 dinara i više.\nTakođe, poljoprivrednicima je na raspolaganju i AgroGrandPrix kartica Credit Agricole banke koja poljoprivrednim gazdinstvima omogućava kupovinu goriva na 6 ili 12 rata, bez kamate, na svim NIS Petrol i GAZPROM maloprodajnim objektima.\nSvi zainteresovani koji još nisu postali članovi NIS-ovog programa za poljoprivrednike, na štandu kompanije će moći da preuzmu pristupnicu za NIS Agro karticu, AgroBlue i AgroGrandPrix karticu.\nSvestan značaja poljoprivrednih proizvođača za ekonomiju Srbije, NIS se kontinuirano trudi da omogući dodatne pogodnosti za ovu kategoriju potrošača.\nNa štandu NIS-a, u Master hali Novosadskog sajma, posetioci će moći da se upoznaju i sa benefitima u okviru najvećeg domaćeg programa lojalnosti “Sa nama na putu”, koji potrošačima donosi značajne uštede prilikom kupovine na benzinskim stanicama NIS-a.\nTokom sedam dana trajanja manifestacije, svi zainteresovani posetioci moći će da učestvuju u velikoj poklon akciji NIS-a, u kojoj svaki učesnik dobija poklon. Najvrednija nagrada je tri meseca besplatnog goriva, odnosno 49.200 bonus poena na “Sa nama na putu” kartici lojalnosti.\n09/02/2022 | 19:37\nNS: Osmišljen novi izvor prihoda od “pauka” – za pokušaj 3.000 RSD...


Katastrofe je moguće sprečiti | SerbianForum\nKatastrofe je moguće sprečiti\n[h=1]Katastrofe je moguće sprečiti\nBeograd -- Balkanski institut za procenu i upravljanje rizicima je potpisao sporazum sa Unijom poslodavaca Srbije sa ciljem obezbeđivanja sigurnosti za investicije.\nCilj sporazuma je redovna i blagovremena razmena informacija i ideja, obezbeđivanje sigurnosti za dugoročne investicije, planiranje proizvodnje i pronalaženje što efikasnijih odgovora na potencijalne katastrofe i vanredne situacije.\nNa katastrofe se može preventivno delovati i tako ih je moguće sprečiti, izjavila je Milica Katić iz Balkanskog instituta za procenu i upravljanje rizicima prilikom potpisivanja sporazuma.\nPrilikom potpisivanja sporazuma prezentovan je i projekat Nacionalni forum Republike Srbije za smanjenje rizika od katastrofa kao podrška zvaničnim institucijama koje to sprovode.\nBalkanski institut za procenu i upravljanje rizicima inicirao je osnivanje Nacionalnog foruma Republike Srbije za smanjenje rizika od katastrofa u okviru projekta Subregionalna platforma za smanjenje rizika od katastrofa zemalja zapadnog subregiona jugoistočne Evrope (ZSJIE). Projekat je podržalo nadležno ministarstvo, organizacije civilnog društva i stručnjaci iz ZSJIE u cilju doprinosa preventivnom delovanju i zajedničkom odgovoru na potencijalne vanredne situacije i katastrofe.\nPredsednik UPS Nebojša Atanacković naveo je da je izuzetno važno potpisivanje ovog sporazuma, prvog iz oblasti bezbednosti koji Unija potpisuje. On je ukazao da se o pitanjima upravljanja rizicima i prevencije katastrofa ne govori dovoljno u javnosti.\n-Unija poslodavaca Srbije se u svim svojim aktivnostima zalaže za uspostavljanje redovne komunikacije, saradnje i solidarnosti među kompanijama u cilju zaštite njihovih interesa, prevencije i smanjenja rizika – rekao je Atanacković.\nInvestiranje u smanjenje rizika od katastrofa omogućava trostruku dobit – mogućnost uspostavljanja kontinuiteta uspešnog poslovanja, očuvanje dugoročnih investicija i zaštitu zaposlenih, njihovih porodica, društvene zajednice i okoline.


Adacta postala zlatni partner LS Retail-a\nMay 12, 2016 Adacta, LS Retail\nKompanija Adacta, kuća poslovnih softverskih rešenja, stekla je status zlatnog partnera (Gold Partner) kompanije LS Retail za 2016. godinu. LS Retail je softversko rešenje za maloprodaju u okviru Microsoft Dynamics NAV sistema za upravljanje resursima kompanija, i sastavni je deo mnogih Adactinih projekata u industrijama maloprodaje i ugostiteljstva u Srbiji i širem regionu. LS Retail rešenje je instalirano u više od 120 zemalja, u više od 3.700 kompanija sa 55.000 prodavnica.\nStatus „LS Retail Gold“ osvaja se na osnovu postignutih rezultata u prodaji i plasmanu rešenja, ispunjavanja visokih standarda u pružanju usluga i podršci klijentima, kao i zadovoljavanja striktnih kriterijuma u radu i posvećenosti kao partnera kompanije LS Retail.\n„Drago nam je što smo statusima zlatnog Microsoft ERP i CRM partnera dodali još jedno priznanje u istom rangu. LS Retal Gold status potvrđuje Adactinu ekspertizu i konkurentnost u implementacijama specijalizovanih, namenskih rešenja za pojedine industrije na širem regionalnom tržištu“, izjavio je tim povodom Ivan Đolić, direktor prodaje u Adacti Srbija.\n„U veoma uspešnoj godini za kompaniju LS Retail, zahvalni smo partnerima koji su se posvećenošću i napornim radom istakli u vremenima velikih promena u delatnosti maloprodaje“, izjavio je Magnus Norddahl, direktor kompanije LS Retail, i nastavio: „LS Retail sa zadovoljstvom nagrađuje kompaniju Adacta za odličan rad u prethodnim godinama i napredak u okviru LS Retail partnerske mreže. Naši zlatni partneri obavili su izvanredan posao pružajući pomoć i podršku klijentima u ostvarenju poslovnih ciljeva – i zbog lojalnosti i pokazanih performansi zaslužuju našu najvišu ocenu“, zaključio je Norddahl.\nO kompaniji LS Retail:\nLS Retail je vodeći svetski dobavljač sveobuhvatnih softverskih rešenja izgrađenih na Microsoft Dynamics i drugim tehnologijama za kompanije u oblasti trgovine i ugostiteljstva. Prodaja i podrška za LS Retail rešenja se odvija preko više od 120 sertifikovanih partnera u preko 60 zemalja, što omogućava dostupnost LS Retail na svetskom nivou. Trenutna partnerska mreža obuhvata više od 220 sertifikovanih kompanija širom sveta. LS Retail rešenje je instalirano u više od 120 zemalja, u više od 3.700 kompanija sa 55.000 prodavnica.\nO kompaniji Adacta:\nAdacta Grupa, osnovana 1989. godine u Ljubljani, vodeći je regionalni Microsoft Dynamics partner i jedini QlikView partner. Kao zlatni Microsoft ERP i CRM partner, Adacta svoje znanje i iskustvo posvećuje razvoju i implementaciji poslovno-informacionih rešenja, kao i poslovnom savetovanju. Sa više od 350 talentovanih ljudi, kompanija obezbeđuje podršku za 400 regionalnih i internacionalnih klijenata. Svojim višegodišnjim iskustvom Adacta doprinosi unapređenju poslovanja svojih klijenata.\nProjekt uvođenja IBM Connections-a u Apis IT


31.07.2018. 12:17 > 13:40\nPremijerka Srbije Ana Brnabić prokomentarisala je navode da zvanični London ne želi da se u Savetu bezbednosti UN razgovara o situaciji na Kosovu i Metohiji.\nOna je podsetila da je u julu u Londonu održan Samit premijera država takozvanog Zapadnog Balkana u okviru Berlinskog procesa.\n“Ne mogu da razumem da neko s jedne strane želi da bude domaćin tog sastanka, a sa druge strane ne želi da uvrsti u dnevni red temu Kosova. Ne može biti i jedno i drugo, to je politički neozbiljno i neiskreno”, rekla je Brnabićeva.\nPrethodno je potpredsedmik vlade Ivica Dačić izjavio da je stav Londona očekivan i da Veliku Britaniju “očigledno ne interesuje srpski stav”, te da je to “jasna poruka”.\nBenefit i za Srbiju od jače EU\nPremijerka smatra da će Srbija imati benefit od reforme EU, koju najavljuju evropski lideri, među kojima je francuski predsednik Emanuel Makron, ali ističe da Srbija treba da se fokusira na reforme koje sama zbog sebe treba da sprovede.\n"Mislim da će Srbija imati benefit od najavljene reforme EU, ukoliko bude implementirana, a nadam se da hoće. To je svakako dugotrajan i težak proces. Srbija će imati benefite od jače EU, to je i nama u interesu, Srbija bi i danas imala bolju poziciju da je EU malo jača", rekla je Brnabić.\nSa druge strane, ona kaže da se ne bi obazirala na pitanje da li će ta reforma otežati put Srbije u Uniju, jer Srbija zna šta treba da čini.\n"Imamo ozbiljne reforme ispred nas, na putu ka EU, naš posao je da na iskren i istinit način implementiramo reforme, a ne da samo da usvajamo zakone da bismo informisali EU da smo zakone usvojili, već da ih stvarno primenimo, kako bi sve reforme gradjani i privreda osetili", rekla je Brnabić, i navela da "mi imamo naš posao, oni svoj".\nPismo Poa nije zvanična zahtev, ali odgovorićemo\n"Pismo kongresmena Teda Poa iz Teksasa, u kome traži da se objave dokumenta vezana za suđenje i pogubljenje Dragoslava Draže Mihailovića nije zvaničn zahtev Vašingtona, ali je relevantno i na njega ćemo odgovoriti", navela je Brnabić.\nKako je rekla, ne vidi da taj zahtev ima neku vremensku relevantnost.\n"Pismo mi je uručio kongresmen Ted Po. To nije zvaničan zahtev Vašingtona, nego pismo jednog kongresmena, kopredsedavjaućeg Srpskog kokusa, koji je mnogo uradio za dobre odnose SAD i Srbije", rekla je Brabić.\n"To pismo nam je relevatno. Odmah sam ga predala našoj ambasadi u SAD, da kao i sva relevantna zvanična pošiljka ide ka svim resornim ministrima i u skladu sa insitutcionalnim mehanizmima odgovorićemo na to pismo", kaže Brnabić.\nPremijerka Srbije Ana Brnabić ocenila je danas u razgovoru sa ambasadorom Japana Đunići Marujamom da su bilateralni politički odnosi dve države veoma dobri i da se kreću uzlaznom putanjom, naročito posle posete japanskog premijera Šinzoa Abea Srbiji u januaru ove godine.\nSMRTONOSNI JUL Japan zadesila katastrofa za katastrofom, najmanje 330 žrtava\nAPOKALIPTIČNE SCENE Tajfun pogodio Japan, više od 20 povređenih, pojedine kuće bukvalno NESTALE (FOTO)\nTom prilikom ambasador Japana zahvalio je premijerki, Vladi i građanima Srbije na pomoći i podršci koju je Srbija pružila Japanu prilikom katastrofalnih poplava koje su nedavno zadesile ovu zemlju, dok je Brnabić istakla da građani Srbije saosećaju sa prijateljskim narodom Japana.\n"AMERIKA NAS BOLJE RAZUME" Brnabić: Namera Londona oko Kosova je politički neiskrena\nBrnabić: Pred Srbijom su četiri osnovna izazova\nPrisiliti Srbiju na totalo poniženje i kapitulaciju - drugačije se ne može okarakterisati plan kosovskog premijera Ramuša Haradinaja za uređenje odnosa Prištine i Beograda koji je pre nekoliko dan prosledio ambasadorima zemalja Kvinte, a u kojem navodi svoju ekstremnu viziju za rešenje statusa Kosova.


Pobjednici ulične trke u Modriči Milan Mitrović i Biljana Cvijanović iz Doboja - GraniceDoboja.info\nPobjednici ulične trke u Modriči Milan Mitrović i Biljana Cvijanović iz Doboja\nMODRIČA – Atletičar iz Beograda Milan Mitrović apsolutni je pobjednik Treće međunarodne “Ulične trke Modriča 2021”, na kojoj je učestvovalo 200 atletičara iz Srbije, Rusije, Bjelorusije, Hrvatske i BiH.\nPobjednik jučerašnje trke u konkurenciji atletičarki je Biljana Cvijanović iz Doboja.\nDrugo i treće mjesto u konkurenciji atletičara pripalo je braći Mlađanu i Srđanu Samardžić iz Brčkog.\nU konkurenciji atletičarki drugo mjesto osvojila je trostruka učesnica olimpijskih igara, pobjednica prethodne dvije modričke trke Lusija Kimani, dok je treća kroz cilj prošla Sonja Sobo iz Đakova u Hrvatskoj.\nMitrović i Cvijanovićeva rekli su da je trka dobro organizovana i da je konkurencija bila jaka.\nNajstariji učesnik, koji je završio trku, bio je 74-godišnji Banjalučanin Milenko Grujić, dok je desetogodišnja Modričanka Lara Gajić najmlaći učesnik glavne trke.\nGlavnoj trci, na 10 kilometara, ulicama Modriče, čiji su start i cilj bili na Trgu Dr Milana Jelića, prethodile su “Tropik dječije trke” za koje se prijavilo 200 učesnika u sedam uzrasnih kategorija.\nTrka, čiji je organizator Udruženje građana Atletsko-rekreativni klub Modriča, realizuje se pod pokroviteljstvom opštine Modriča i uz podršku Ministarstva porodice, omladine i sporta Republike Srpske.\nPehare, medalje i novčane nagrade najbolje plasiranim atletičarima uručio je pomoćnik ministra za sport u Ministarstvu porodice, omladine i sporta Mario Đuran.\nĐuran je rekao da je trka prerasla u prepoznatljivu regionalnu manifestaciju, koja okuplja amatere i profesionalne atletičare svih uzrasta.\n“Sportisti i građani su se uželjeli manifestacija, što se vidjelo i u Modriči po broju takmičara i publici koja je pratila ovu međunarodnu trku”, rekao je Srni Đuran.\nPredsjednik Atletsko-rekreativnog kluba Modriča Danilo Vasiljević izrazio je zadovoljstvo odzivom učesnika, brojem građana koji su pratili trke, kao i postignutim rezultatima.\nVasiljević je rekao da su prethodne trke realizovane 2018. i 2019. godine, a da prošle godine, zbog epidemije virusa korona trka nije održana.\nNačelnik opštine Modriča Jovica Radulović rekao je da je i ove godine trka uvrštena u program obilježavanja Vidovdana, Dana opštine Modriča, a njen cilj je promocija ovog sporta i opštine.\n“Modriča po uličnoj trci postaje preopznatiljava sportska sredina u Repubulci Srpskoj i okruženju, čime zaslužuje veću pažnju loklane urpave u narednom periodu”, rekao je Radulović.\nPRETHODNI POST Previous post: (Video) Kinezi sagradili zgradu od 10 spratova za 28 sati\nSLJEDEĆI POST Next post: Vremenska prognoza: Sutra još toplije


Najporočniji gradovi u Americi - Chicago Glasnik Internet Portal Srpske i Balkanske Zajednice u Čikagu\n0\tDecember 4, 2019 3:51 pm\nLas Vegas nije jedini „Sin City“ u Americi. Od Milvokija koji voli pivo do hedonističkog Nju Orleansa, Amerika je prepuna ljudi koji se ponašaju poročno i nezakonito.\nAli u nekom trenutku svi moramo platiti za svoje poroke. Zavisnost o kockanju, na primer, dovodi do preko 100 milijardi dolara gubitaka za američke potrošače svake godine. U 2018. godini krađa identiteta i prevare koštali su Ameriku ukupno 14,7 milijardi dolara, dok zavisnot od cigareta košta Amerikance preko 300 milijardi dolara godišnje.\nDa bi identifikovao najmračnije kutke Amerike, ValletHub je uporedio više od 180 gradova u SAD sa 39 ključnih pokazatelja poročnog ponašanja. Neki od faktora korišćeni u istraživanju bili broj nasilnih zločina po glavi stanovnika, prekomereno pijenje pa sve do broja noćnih klubova za odrasle po glavi stanovnika. Očekivano ili ne, Čikago se našao u samom vrhu liste, tačnije na sedmom mestu, a prvo mesto i dalje drži Las Vegas.


ZA POMIRENjE NA BALKANU POTREBAN ISPRAVAN SUD ISTORIJE NAD PROŠLOŠĆU | SRNA\nZA POMIRENjE NA BALKANU POTREBAN ISPRAVAN SUD ISTORIJE NAD PROŠLOŠĆU\nBEOGRAD, 5. MAJA /SRNA/ - Državni sekretar Vatikana kardinal Pjetro Parolin ocijenio je da je za pomirenje na Balkanu neophodno formulisati ispravan sud istorije nad događajima iz prošlosti, te da svaka generalizacija treba da bude izbjegnuta.\nParolin smatra da u tom procesu najveću pažnju treba posvetiti elementima koji prave razliku između prošlosti i sadašnjosti.\n"Treba se osloboditi apologetike koja želi da sve opravda, a u isto vrijeme treba izbjeći i nezasluženo okrivljavanje koje se zasniva na istorijski neodrživoj odgovornosti", rekao je Parolin za "Politiku".\nOn je istakao da je želja Vatikana da sve vjerske zajednice na Balkanu budu u stanju da zajednički zakorače na put istinskog pomirenja i da mogu da postanu model prevazilaženja konflikata za cjelokupno društvo.\n"Balkan je, nažalost, ponovo region u kojem vladaju tenzije i gdje dramatična sjećanja na davnu i blisku prošlost nisu potpuno izblijedila. Nije lako govoriti o izmirenju onih koji su rat osjetili na sopstvenoj koži", naglasio je Parolin.\nOn je napomenuo da se ne može negirati trud vjerskih zajednica i njihovih lidera u postizanju pomirenja, čija zajednička misija i jeste da grade mir, a da vjernici treba da budu otvoreni, da budu za dijalog uz istovremeno očuvanje sopstvenog identiteta.\nParolin je rekao da Katolička crkva, koja okuplja i pravednike i grešnike, osjeća potrebu za dubokim kajanjem zbog slabosti djece koja su joj okaljala lice.\n"Kada govorimo o doprinosu pomirenju vjerskih zajednica ovog regiona, bez želje da se zaborave obaveze političkog autoriteta, mislim da je veoma važan pristup biti svjestan i grešaka nekih od svojih članova, a u isto vrijeme pomiriti sjećanja. Samo je prepoznata i prihvaćena istina izvor pomirenja i mira", rekao je Parolin.\nGovoreći o odnosu Vatikana i Srbije, Parolin je izrazio uvjerenje da između Srbije i Vatikana postoje mnoga područja djelovanja u kojima mogu da sarađuju, kao što su humanitarna, društvena i kulturna.\n"Lično sam bio svjedok veoma pozitivnih rezultata koji su nedavno postignuti. Jedan od primjera je i dogovor o saradnji u višem obrazovanju koji je označio fundamentalni etapu za narastajuću kulturnu saradnju, ali što je pomoglo i da se ojačaju prijateljske veze", napomenuo je Parolin.\nOn je ukazao da papa Franjo tokom posjete Bugarskoj, Sjevernoj Makedoniji i Rumuniji neće propustiti da poruči građanima važnost odnosa poštovanja i solidarnosti, potrebu izgradnje mostova prihvatanjem različitosti drugih.


Lavrov: „Plavi šlemovi“ mogu da budu raspoređeni samo uz saglasnost sukobljenih strana - Sputnjik Srbija\n03:49 15 Avgust 2020\n18:52 20.09.2017 (osveženo 21:32 20.09.2017) Preuzmite kraći link\nPripadnici mirovnih snaga mogu da primene silu samo u samoodbrani, dok „mandat sa primenom sile“, koji se predviđa u nekoliko slučajeva, treba da zavisi od konkretne situacije, izjavio je ministar spoljnih poslova Rusije Sergej Lavrov.\n„Vrlo smo oprezni u pogledu jačanja mandata mirovnih misija. ’Plavi šlemovi‘ mogu da primene silu samo za samoodbranu i odbranu mandata. Postojeće iskustvo davanja dodatnih ovlašćenja pripadnicima mirovnih snaga, na primer u Demokratskoj Republici Kongo ili Maliju, još uvek nas nije ubedilo da su povećane žrtve koje prinose mirovne snage u prinudnim operacijama opravdale rezultate postignute na terenu“, rekao je Lavrov na sastanku Saveta bezbednosti UN.\n„Mandati sa primenom sile, ukoliko i zadrže takvu opciju, treba pažljivo da se podese za konkretnu situaciju“, istakao je ruski ministar.\nMinistar spoljnih poslova izjavio je da „nije dobro izbegavanje“ implementacije Minskih sporazuma koji su odobreni rezolucijom Saveta bezbednosti UN.\n„Postoje perspektive saradnje između UN i OEBS-a. Ovakvu mogućnost predlaže ruska inicijativa za uspostavljanje misije UN za zaštitu specijalne posmatračke misije OEBS-a na jugoistoku Ukrajine u cilju podrške strogoj i sveobuhvatnoj implementaciji Minskih sporazuma o rešavanju ukrajinske krize“, rekao je Lavrov govoreći na ministarskom sastanku Saveta bezbednosti UN o mirovnim operacijama.\nPrema njegovim rečima, „kako je poznato, ovi sporazumi jednoglasno su usvojeni Rezolucijom 2202 Saveta bezbednosti UN i nije dobro izbegavanje njihovog sprovođenja“.\nLavrov je u svom govoru podsetio na prvo načelo delatnosti „plavih šlemova“.\n„U potpunosti je aktuelan prvi i osnovni princip mirovnih operacija UN: ’plavi šlemovi‘ mogu da budu raspoređeni samo uz saglasnost sukobljenih strana“, naglasio je Lavrov.\nInače, pre nastupa ministra spoljnih poslova Rusije Sergeja Lavrova potpredsednik SAD Majk Pens i predsednik Ukrajine Petro Porošenko napustili su salu ministarskog zasedanja Saveta bezbednosti UN o mirovnim operacijama.\nO reformi mirovnjaka UN\nMoskva pozdravlja inicijativu za reformu mirovnih operacija UN, rekao je Sergej Lavrov.\n„Pozdravljamo inicijativu Etiopije da se održi sastanak na temu reforme mirovnih snaga UN“, rekao je Lavrov u svom govoru na sastanku Saveta bezbednosti UN.\nOn je podsetio da je Rusija još 2014. u Savetu bezbednosti UN održala otvoreni sastanak o ovom pitanju.\nMirovnjaci u Ukrajini mogli bi da nose malokalibarsko oružje\nPrema njegovim rečima, „već tada je bilo očigledno“ da „aktivnosti UN u mirovnom pravcu zahtevaju prilagođavanje savremenim međunarodnim realijama“. Ministar je napomenuo da je od tada obavljen veliki posao, međutim, novi zadaci u oblasti mirovnih operacija zahtevaju nastavak međunarodnih diskusija.\n„Principijelni stav Rusije je da se rešavanje svih sukoba mora izvršiti, pre svega, političkim metodama zasnovanim na nacionalnom dijalogu“, naglasio je Lavrov.\nMinski sporazumi, mirovna misija, UN, Majkl Pens, Petro Porošenko, Sergej Lavrov, Ukrajina


MOSKVA – Oko 80 odsto građana koji tvrde da su vakcinisani vakcinom „Sputnjik Ve”, a oboleli su od nove infekcije korona virusa u teškom obliku, svoje potvrde o vakcinaciji su jednostavno - kupili, izjavio je Aleksandar Gintsburg, šef ruskog Gamaleja centra koji je razvio vakcinu „Sputnjik Ve”. „Ako su oni, koji su se navodno vakcinisali Sputnjikom V, ozbiljno razboleli nakon toga, kako pokazuju podaci, onda se radi o ljudima koji su, nažalost, koristili lažne sertifikate. Među njima je 80 odsto onih koji su kupili sertifikate”, rekao je Gintsburg za rusku agenciju TASS, a prenosi Tanjug. On je objasnio da je moguće proveriti da li je neko vakcinisan Sputnjikom Ve ili ne uz pomoć posebne analize za prisustvo markera leka. „Vidimo da ljudima nedostaju ovi markeri u 80 odsto\nDirektorka Insituta za onkologiju i radiologiju Srbije dr Danica Grujičić primila je danas prvu dozu vakcine Sputnjik V koja je proizvedena na Torlaku u Beogradu. Grujičić je izrazila zadovoljstvo zbog toga što Srbija proizvodi vakcine protiv kovida 19 i rekla da je čekala ovaj trenutak da se vakciniše prvi put. „Sedam godina Ministarstvo zdravlja razmišlja o „Torlaku” i pričamo koliko je neophodno da se obnovi i da ne zavisimo ni od koga, kako bismo postali vakcinalno suverena država. Srbija sada ima vakcinu za koju su nam licencu dali naši prijatelji iz Rusije”, rekla je Grujičić. Dodala je da je ponosna, jer je ovo početak obnove Torlaka. „Institut postoji 100 godina i konačno će se završiti sa antivakcinalnim pričama”, rekla je ona, javlja Tanjug. Zamolila je sve, a\nVakcine sputnjik V proizvedene na Institutu Torlak u Beogradu, danas su dobile dozvolu za upotrebu od nacionalnog regulatora Agencije za lekove i medicinska sredstva, potvrdio je za Tanjug ministar u Vladi Srbije Nenad Popović. „To znači da će vakcine sputnjik V 'mejd in Srbija' od danas početi da se koriste na vakcinalnim punktovima širom Srbije”, rekao je Popović, koji je i predsednik Međuvladinog komiteta za saradnju sa Rusijom. On je istakao da je do sada na Institutu Torlak proizvedeno blizu 1,5 miliona doza vakcina sputnjik V, a da će do kraja godine biti proizvedeno najmanje četiri miliona doza. On je podsetio da je proizvodnja vakcine sputnjik V na Institutu Torlak započela u junu ove godine, kada su predsednici Aleksandar Vučić i Vladimir Putin, zajednički označili početak\nNjU DELHI- Indija je podelila više od milijardu doza vakcina svojim građanima, saopštili su danas indijski zvaničnici. Oko 75 odsto stanovnika Indije primilo je bar jednu dozu vakcine, dok je oko 30 odsto revakcinisano, preneo je AP. Država od blizu 1,4 milijarde stanovnika je druga zemlja na svetu koja je prešla milijardu datih doza, prva je to uradila Kina u junu. U sredu je broj novih slučajeva koronavirusa iznosio nešto više od 14.000, što je značajni pad u odnosu na početak godine kada je od delta soja oboljevalo više od 400.000 ljudi dnevno. Šef indijskog kriznog štaba za borbu protiv kovida Vi Kej Pol rekao je da bi voleo da vidi još veći broj vakcinisanih, prenosi Tanjug. „Pokrivanje celog stanovništva vakcinama je od apsolutnog značaja”, izjavio je\n19.10.2021 u 15:45\nSANU apeluje na građane da se vakcinišu\nUz više poverenja u nauku, preispitivanje odluka donetih na osnovu poluinformacija i izraženiji osećaj kolektivne odgovornosti i savesti, kao društvo u celini mogli bismo da izađemo iz začaranog kruga virusa korona, uvereni su članovi Komisije za praćenje i preduzimanje mera u vezi sa infekcijom kovid 19 Srpske akademije nauka i umetnosti (SANU). Apelovali su juče na građane da se vakcinišu i da se pridržavaju svih preventivnih mera, budući da širenje pandemije i smrtnost izazvana ovom zaraznom bolešću već nekoliko nedelja dostižu dramatične razmere u Republici Srbiji. – U ovom trenutku Srbija beleži više od 6.000 novozaraženih i preko 50 preminulih dnevno. Pored toga celokupno medicinsko osoblje je premoreno i preopterećeno, a gotovo svi bolnički kapaciteti predviđeni za kovid pacijente su


23.07.2019 · 10:38\nCrno-beli sin nastavlja karijeru u inostranstvu. Njegova sledeća destinacija je Valensija, sa kojom će igrati u Evroligi.\nNajmlađi kapiten u istoriji Partizana, Vanja Marinković, novi je košarkaš Valensije. Nakon punih pet sezona provedenih u prvom timu, dvadesetdvogodišnji momak sa Čubure više neće nositi crno-beli dres, već će svoj razvoj nastaviti u španskom Evroligašu i osvajaču 7Days Evrokupa za sezonu 2018/19.\nPred početak sezone 2015/16, Vanja Marinković je sa 17 godina i 9 meseci postao najmlađi kapiten u istoriji KK Partizan. Tu funkciju, Vanja je obavljao do kraja sezone, da bi po povratku Novice Veličkovića u redove Parnog valjka, ulogu kapitena prepustio iskusnijem saigraču.


ZF širi ponudu na elektronski kontrolisane amortizere za drugu ugradnju - Auto Republika\nRanije su se elektronski kontrolisani amortizeri mogli pronaći samo u luksuznim automobilima, međutim sada oni postaju sastavni deo sistema ogibljenja i na vozilima iz srednje, pa čak i kompaktne klase.\nDivizija nemačkog proizvođača komponenti ZF, koja je zadužena za razvoj proizvoda namenjenih za takozvanu drugu ugradnju, širi portfolio amortizera robne marke Sachs ponudom CDC jedinica (Continuous Damping Control), navodi se u saopštenju za javnost koji je izdala kompanija. Proširenje palete proizvoda se odnosi na elektronski kontrolisane amortizere za vozila iz srednje i niže srednje klase.\nKompanija tokom 2020. godine namerava da proširi paletu svojih proizvoda s nekih 30 dodatnih komponenti. Stručnjaci zaposleni u čuvenom snabdevaču tvrde da su novi Sachs CDC amortizeri elektronski kontrolisani putem solenoidnih ventila koji pružaju optimalnu moć prigušivanja vibracija u deliću sekunde, što je posebno značajno prilikom naglih manevara ili primene maksimalne kočne sile zarad hitnog zaustavljanja automobila.\nKako je navodeno u samom saopštenju, korišćenje CDC amortizera omogućava vozaču da sam izabere odgovarajuću postavku, dok konvencionalna rešenja predviđaju da je “tvrdoća”, odnosno osetljivost amortizera prevashodno uslovljena izborom režima vožnje, pa su tako u standardnom režimu vožnje oni podešeni da naglase komfor, dok je u sportskom režimu akcenat na stabilnijem ponašanju u krivinama.\nZF u pomenutom saopštenju za javnost tvrdi da je njihovim proizvodima opremljen ogroman broj vozila, a da se u ovom trenutku, njihovih oko 28 miliona CDC amortizera, nalazi na aktivnim vozilima.\ntags: CDC elektronski kontrolisani amortizeri sachs\nprevious Tesla patentirao novu elektrodu za "životnu" autonomiju od preko milion i po kilometara\nnext Kapacitivni volan potvrđen za Mercedes-Benz E klase (2021.) (VIDEO)


7 godina Južnih vesti - Ozonpress :: internet portal\nTag: Đorđe Padejski, Južne vesti\n29. januara 2010. godine tadašnji šef Centra za istraživačko novinarstvo NUNS-a Đorđe Padejski je klikom kompjuterskog miša aktivirao tekst „Manipulacije na niškom aerodromu“, čime je simbolično označio zvanični početak rada Južnih vesti.\nDjordje Pajdeski označava početak rada Južnih vesti\nSvega nekoliko meseci kasnije, 5. maja, upravo taj tekst je dobio godišnju Nagradu za istraživačko novinarstvo. Bila je to prva novinarska nagrada ikada u Srbiji dodeljena za novinarski tekst objavljen na internetu.\nU međuvremenu su sa preko milion poseta mesečno Južne vesti postale najčitaniji portal sa juga Srbije i jedan od najcitiranijih u zemlji, prepoznatljiv po pisanju o korupciji.\nUpravo zbog kritičkog izveštavanja o raznim zloupotrebama novinari Južnih vesti sve češće primaju pretnje smrću, zbog čega je nekoliko osoba pravosnažno osuđeno.\nDeo redakcije „Južnih vesti“ u izbornoj noći 2016. godine\nJužne vesti su prvi internet portal u Srbiji koji je priznao nadženost republičkog Saveta za štampu, a jedan su od retkih medija koji nikada nije kažnjen za kršenje Kodeksa novinara, niti je protiv njih ikada podneta prijava.\nIskustvo Južnih vesti uz BBC, Rojters i Njujork tajms – Detalj iz izveštaja Svetske asocijacije izdavača i medija\nTako je Svetska asocijacija medija i izdavača je u svom izveštaju „Moderacija komentara: Najbolja iskustva“ 2013. godine deo prakse Južnih vesti uporedila sa medijskim gigantima kao što su BBC, Rojters i Njujork tajms.\nOd septembra 2009. do kraja februara 2014. registrovano 16,9 miliona poseta portalu Južne vesti\nOd 1. decembra 2014. godine Južne vesti su zvanično dopisništvo TV B92, a od decembra 2015. i televizije „Prva“.\nRedakciju Južnih vesti trenutno čini više od 20 novinara, od kojih je većina mlađa od 30 godina.


Dodik prekida svaku saradnju unutar Predsedništva BiH - 23.01.2019, Sputnik Srbija\nRepublika Srpska je ustavna kategorija i njeno ime ne može biti dovedeno u pitanje, poručio je danas predsednik SNSD-a i predsedavajući Predsedništva BiH Milorad... 23.01.2019, Sputnik Srbija\n18:37 23.01.2019 (Osveženo: 03:51 26.08.2021)\n© Sputnik / Alekseй Nikolьskiй / Uđi u foto-galerijuMilorad Dodik\nRepublika Srpska je ustavna kategorija i njeno ime ne može biti dovedeno u pitanje, poručio je danas predsednik SNSD-a i predsedavajući Predsedništva BiH Milorad Dodik povodom najave SDA Bakira Izetbegovića da će pokrenuti inicijativu za promenu imena Republike Srpske.\n„Republika Srpska je ustavna i međunarodno priznata i po oceni Venecijanske komisije iz 2005. godine“, naglasio je Dodik na vanrednoj konferenciji za novinare.\nDodik je rekao da je inicijativa SDA postojala i ranije i da ju je pokrenuo Sulejman Tihić, ali ju je pod uticajem stranaca povukao. Ovog puta inicijativa nije pokrenuta samo pameću SDA, već nekih sa strane.\nSDA traži promenu imena Republike Srpske pred Ustavnim sudom BiH\n23 Januar 2019, 15:26\nDodik je upozorio da je inicijativa o promeni imena Republike Srpske istovremeno i poziv na razdruživanje tog srpskog entiteta od BiH.\n„Ovo je istovremeno inicijativa za razdruživanje Republike Srpske od BiH. Republika Srpska nema nameru da trpi i da čeka ishod tog procesa nemajući pritom poverenja u odluke u Ustavne suda BiH“, poručio je.\nBošnjaci, istakao je, ne žele nikoga u BiH, u BiH se majorizuju Hrvati, omalovažavaju hrvatski kantoni i onemogućavaju se Hrvati da učestvuju u donošenju kvalitetnih odluka.\nOvo, podsetio je, nije prva ovakva inicijativa, a prethodila joj je ona o Danu Republike Srpske, koju je takođe podneo Bakir Izetbegović.\nSve do rešenja ovog pitanja, Dodik je rekao da će prekinuti svaku saradnju unutar Predsedništva BiH i u razgovorima za formiranje Saveta ministara BiH.\n„SDA ovom inicijativom želi da problematizuje Republiku Srpsku. U Ustavu BiH u članu 1. stav 3 piše da je BiH sastavljena od dva entiteta — FBiH i Republika Srpska. Samim tim Srpska je ustavna kategorija i ne može se dovesti u pitanje njeno ime“, rekao je Dodik.\nOn je istakao da je inicijativa neprihvatljiva i nespojiva sa Ustavom BiH.\n„Inicijativa nije nova i pokrenuta je pod sugestijom nekih stranaca. Govori se o tome da je to inicijativa koju Bošnjaci imaju u kontinuitetu i ona se neće skinuti s dnevnog reda jer na taj način oni žele da problematizuju Republiku Srpsku“, kazao je Dodik.\nPoručio je da nema razloga da veruje Ustavnom sudu BiH s obzirom da je praksa pokazala da su u nekim slučajevima, gde nije bilo osnova, odluke ipak donošene.\n18 Januar 2019, 18:47\nTo je kazao je i najbolji pokazatelj da su se sve inicijative pokretane u vezi sa promenom Ustava odnosile na nadležnost BiH.\n„Hoću da kažem da je Republika Srpska ustavna i međunarodno priznata i po oceni Venecijanske komisije je faktor međunarodnog prava jer je potpisala sve anekse, pa i aneks četiri Dejtonskog sporazuma“, kazao je Dodik.\nPodsetio je da je ranije Ričard Holbruk, koji se smatrao tvorcem Dejtonskog sporazuma bio protiv toga da RS ostane kao teritorijalna politička zajednica, ali je Alija Izetbegović na to pristao.\n„RS je neupitana kao što je i njena teritorijalna i politička organizacija. Stoga je bilo kakva inicijativa neprihvatljiva, nespojiva sa Ustavom, nesprovodiva i tome neće biti rasprave“, jasan je Dodik.\nStruktura RS je, istakao je, vidljiva na svim poljima, pa i na tome da je, kako je rekao, on biran na prostoru Republike Srpske kao srpski član Predsedništva BiH.\n„To su dokazi da je RS ustavna, strana u dejtonskim dogovorima i kao takva neupitna i njen naziv i njeno postojanje“, istakao je Dodik i dodao da nema nikakvog razloga da veruje Ustavnom sudu u kome tri od devet sudija mogu da donesu odluku kakvu god žele.\nZato, kazao je, Republika Srpska sumnja u dobre namere Ustavnog suda BiH.\n9 Januar 2019, 13:53\n„Veoma je važno da RS još jednom iskaže konsenzus po tom pitanju“, rekao je Dodik i najavio da će biti sazvana sednica NSRS i da će biti predložene mere koje će, kako je rekao, biti adekvatne.\nAko inicijativa bude podnesena i dođe u Ustavni sud, a posebno ako to uradi Šefik Džaferović, Dodik je rekao njegovo učešće u radu Predsedništva biti dovedeno u pitanje“.\nUživo: Lepršava Srbija vodi u Belgiji15:37\n15:37Uživo: Lepršava Srbija vodi u Belgiji


Izveštaj UN je crveni alarm za čovečanstvo\nTanjug 9. avgusta 2021. 14:38\nŽENEVA – Ljudske aktivnosti menjaju klimu na neviđen i ponekad nepovratan način, ocenjeno je u najnovijem naučnom izveštaju Ujedinjenih nacija, a generalni sekretar te organizacije poručuje da je upravo ovaj izveštaj „crveni alarm za čovečanstvo“.\nIzveštaj je „crveni alarm za čovečanstvo“, poručio je generalni sekretar UN-a Antonio Gutereš komentarišući izveštaj Međuvladinog panela za klimatske promene (IPČ) pri Ujedinjenim nacijama.\n„Alarmi za uzbunu zaglušuju, a dokazi su neoborivi – emisije gasova sa efektom staklene bašte usled sagorevanja fosilnih goriva i krčenja šuma, guše našu planetu i izlažu milijarde ljudi neposrednoj opasnosti. Globalno zagrevanje pogađa svaku regiju na Zemlji, a mnoge promene postaju nepovratne“, upozorio je Gutereš.\n„Ali, kako današnji izveštaj jasno pokazuje, nema vremena za odlaganje i nema mesta za izgovore. Racunam na vlade, lidere i sve zainteresovane strane da obezbede uspeh COP26 (konferencija o klimatskim promenama)“, poručio je on.\nBritanski premijer Boris DŽonson je izjavio da je „jasno da će naredna decenija biti ključna za osiguranje budućnosti naše planete“.\n„Znamo šta je potrebno učiniti za ograničenje globalnog zagrevanja – poslati ugalj u istoriju, preći na čiste izvore energije, zaštititi životnu sredinu i osigurati klimatsko finansiranje zemalja na prvoj liniji“, istakao je britanski premijer.\nIzveštaj IPČ-a objavljen je samo tri meseca pre velike UN-ove konferencije na temu klimatskih promena koja će se održati u Glazgovu.\nDŽonson se nada da će izveštaj IPČ-a biti „znak za uzbunu i preduzimanje akcija“ pre klimatskog samita.


Vakcina verovatno štiti i od novog soja,ispitivanja u toku\nTanjug 22. decembra 2020. 11:01\nBERLIN – Nemačka farmaceutska kompanija Bajontek veruje da njena vakcina protiv COVID19 deluje i protiv novog „britanskog“ soja virusa, ali dalja ispitivanja moraju to u potpunosti da potvrde.\nIzvršni direktor kompanije Bajontek Ugur Sahin izjavio je da trenutno ne može da tvrdi da njihova vakcina deluje protiv novog soja, ali da sva dosadašnja naučna ispitivanja ukazuju da je ona uspešna i kod novih mutacija virusa.\n„Trenutno ne znamo da li je naša vakcina u stanju da pruži zaštitu protiv ove nove varijante“, rekao je Sahin na konferenciji za novinare, dan nakon što je vakcina odobrena za upotrebu u Evropskoj uniji, prenosi Rojters.\nSahin je naglasio i da su proteini u britanskom soju 99 odsto isti kao i kod preovlađujućih sojeva, pa stoga Bajontek ima „naučno uverenje“ da će njegova vakcina biti efikasna.\n„Ali to ćemo pouzdano znati kada se ispitivanje završi i za dve nedelje dobićemo podatke“, izjavio je on.\nSahin je potvrdio i da, ako bi vakcinu trebalo prilagoditi novoj varijanti, kompanija bi to mogla da učini za otprilike šest nedelja, mada će u tom slučaju regulatorni organi možda morati da ponovo odobre promene pre nego što se vakcine mogu koristiti.\nVakcina kompanije Bajontek, razvijena zajedno sa američkom farmaceutskom kompanijom Fajzer, odobrena je za upotrebu u više od 45 zemalja, uključujući Srbiju, Britaniju, Sjedinjene Države i EU.


OVO SU NAJMODERNIJA IMENA U SRBIJI\nSofija i Luka popularniji od Milice i Dušana\nMatičari mogu da odbiju da detetu upišu ime koje roditelji žele ako nije u skladu s moralnim i tradicionalnim okvirima, ali to se u praksi maltene ne dešava\nNajpopularnije ime za žensku decu u Srbiji, kao i u čak 49 zemalja sveta, jeste Sofija, koju slede Dunja i Maša, dok su roditelji za svoje dečake tokom prošle godine najviše birali imena Luka, Lazar i Stefan.\nNaime, najnovije istraživanje pokazalo je da je trenutno najpopularnije ime na svetu Sofija, što u prevodu s grčkog znači mudrost, a dodatnoj popularnosti ovog imena doprinelo je to što se na različitim jezicima isto izgovara.\nNa top-listi najčešćih muških imena Stefan je 2015. godine posle decenije vladavine s trona uspeo da svrgne Luku, ali se ovo ime koje znači svetlost već prošle godine vratilo na prvo mesto. Zanimljivo je da je ime Luka veoma popularno i u susednoj Hrvatskoj.\nEtnolog Bojan Jovanović za Kurir objašnjava da su imena, pogotovo lična, odraz kulture i duha društva u kome živimo i vremena koje vlada.\n- U kriznim vremenima podstiče se osećaj nacionalnih vrednosti, pa su tako osamdesetih godina česta bila imena srpskih kraljeva: Dušan, Milutin i Milica. Pre rata aktuelna su bila proruska imena sa snažnim uticajem ideologija, pa su nas okruživali Jugoslavi i Jugoslovenke. Krajem osamdesetih krenula je ekspanzija ekonomije, pa su se davala prozapadnjačka imena kao Elizabeta, Filip, pa i Kleopatra, tada su roditelji želeli da iskorače iz svoje sredine, jer su je smatrali nedovoljnom - kaže Jovanović.\nPrema njegovim rečima, trenutno je trend da roditelji daju deci imena koja su nekada bili nadimci kao Maša, Saša, Miša...\n- Nekada davno u Srbiji su prava imena bila tajna koju su znali samo kum i roditelji, jer se verovalo da onaj ko zna vaše pravo ime, može da manipuliše vama ili da vam baci magiju. Da bi bili što drugačiji ili neobičniji, roditelji nekad deci daju nakaradna imena koja ona kao beleg nose do kraja života ili ne mogu da dočekaju da ga promene - kaže Jovanović.\nIpak, dešava se da se u knjigu rođenih upisuju neobična imena kao što su: Tajna, Katalea, Šećerko, Egedon, Indigo i Jon. Tako će budući đaci srpskih škola biti i Leon, Eko, Aksentije, Alimpije, Maksimilijan, Eol, Lav, ali i Larisa, Iskra, Zoi, Lina, Zara, Medina... Među neobičnim imenima su i Feda, Fedro, Dren, Zoi i Vid, Zilpa, Borijela, Vasilisa, Gina... Zanimljivo je da su jedni roditelji bratu i sestri dali imena Po i Li.\nPrema Porodičnom zakonu, matičari mogu da odbiju da detetu upišu ime koje roditelji žele ako nije u skladu s moralnim i tradicionalnim okvirima, ali to se u praksi maltene ne dešava.\nDunja - dobar glas\nMaša - varijanta imena Marija i Magdalena, poreklom iz Rusije\nLuka - svetlost\nLazar - „bog je pomoć“ na starohebrejskom\nStefan - venac ili kruna\nTOP 10 NAJPOPULARNIJIH IMENA U SRBIJI


Selaković: Sa predstavnicima Prištine ne možete da se dogovorite ni oko čega - Kosovo Online\n15. Jun 2021. • 17:26\n"Sećam se pregovora pre osam godina, pa mogu da potvrdim ono što je predsednik rekao, da ovakvom sastanku nisam nikad prisustvovao, a to znači da ste imali jedan zid od strane prištinskih predstavnika koji nisu želeli nikakav dogovor", rekao je Selaković.\nOn je naglasio da je pozicija Prištine bila je da miniraju sve, ne računajući ništa što je pregovarano i dogovoreno do dolaska Aljbina Kurtija i njegove partije na vlast.\nZa njih je to, dodaje, nešto što ne postoji, a nijedna tema koja je bila pokrenuta, pa i od Miroslava Lajčaka ili Žozepa Borelja, nije im bila prihvatljiva.\n"Borel je nekoliko puta pokušao da ih pita - koji je to dogovor neprihvatljiv za vas, šta da se ponovo pregovara? To nijednog puta nije rečeno, jer oni neće da kažu - ovo je za nas neprihvatljivo", kazao je Selaković.\nNa pitanje da li očekujemo da EU i SAD nekako reaguju kako bi otkočile ovu situaciju, Selaković je rekao da se nada da hoće, ali da ne smemo da imamo nikakvu zabludu o tome ko je iznedrio kosovsku nezavisnost i ko se borio da danas imamo ove razgovore u kojima će se rešavati neki problemi.\nNikola Selaković Ministarstvo spoljnih poslova Srbije pregovarački tim Briselski dijalog Aljbin Kurti Kosovska vlada\nNema dogovora dok su na vlasti u serbiu oni koji su poqinili zloqine u prostoru bifshe jugosllavie


Na međustranačkom dijalogu i Ujedinjena seljačka stranka - Knjaževačke novine\nDobro došli » Na međustranačkom dijalogu i Ujedinjena seljačka stranka\nProtekle nedelje je Delagacija EU parlamenta koja posreduje u međustranačkom dijalogu radi poboljšanja izbornih uslova u Srbiji boravila u Beogradu, odnosno Palati Srbija gde je održan sastanak sa predstavnicima opozivcije i vladajuće većine.\nMiletić i Stevanović sa Tanjom Fajon – predsednicom Odbora Evropskog parlamenta za stabilizaciju i pridruživanje Srbije EU\nPrvi krug druge faze međustranačkog dijaloga potpomognutog od strane Evropskog parlamenta održan je 9. i 10. jula u Beogradu. Na njemu je apelovano da se ostvare opipljivi rezultati kako bi se unapredila ravnopravnosti izborne utakmice pre narednih izbora.\nFasilitatori dijaloga su bili bivši poslanik u Evropskom parlamentu Knut Flekenštajn, i poslanici Evropskog parlamenta Vladimir Bilčik (EPP, SK), izvestilac za Srbiju iz Odbora za spoljne poslove i Tanja Fajon (S i D, SL), predsedavajuća Delegacije za odnose sa Srbijom. Narodnu skupštinu Republike Srbije je predstavljao njen predsednik, Ivica Dačić.\nUčesnici međustranačkog dijaloga, Miletić i Stevanović, Ujedinjena seljačka stranka\nNa dijalogu su se po prvi put za istim stolom okupili lideri i predstavnici poslaničkih grupa i opozicionih stranaka i platformi.\nNa dijalogu su prisustvovali i predstavnici Ujedinjene seljačke stranke Milija Miletić i njegov zamenik Igor Stevanović.\ndijalog, Igor Stevanović, međustranački dijalog, Milija Miletić, politika, Predsednik, Ujedinjena seljačka stranka\nPrevPrethodnaDobar prinos pšenice u knjaževačkom kraju\nSledećaKnjaževcu odobrena sredstva za realizaciju projekta očuvanja i zaštite zemljištaСледећи\nNa završnoj konveciji SNS-a u Knjaževcu koncert Amadeus benda! DOBRO DOŠLI\nOpštinski odbro Srpske napredne stranke Knjaževac poziva sve građane na završnu, pobedničku konvenciju SNS-a. Konvencija\nRepublička izborna komisija (RIK) saopštila je da je danas u podne, u štampariji „Službenog glasnika“ u


Izvor: Kurir,Lokalne novine | Obrenovac, 17.10.2017.\nPenzije veće za 1.000, a plate profesora za 4.000 dinara\nZaposleni u zdravstvu, prosveti, vojsci, policiji, socijalnim službama i pravosuđu primaće 10 odsto veće zarade, dok će penzionerima ček biti veći za pet odsto\nOd 1. januara 2018. plate lekara, profesora, vaspitača, vojnika, policajaca, socijalnih radnika, sudija i tužilaca biće veće za 10 odsto, dok će zaposleni u administraciji dobiti povećanje za pet procenata.\nPovišicu od pet odsto dobiće i svi penzioneri, kojima će do kraja novembra biti isplaćena i jednokratna pomoć od 5.000 dinara.\nSa ovim povećanjem plata lekara specijaliste biće veća u proseku za 6.800 dinara, profesora i nastavnika za 4.200, oficiri će dobijati 6.700 dinara više, vojnici 3.500, a policajci 4.000 dinara. Najvećem broju penzionera će penzioni ček u proseku biti veći za 1.190 dinara.\nProsvetari očekuju još\n- Impresivni rezultati fiskalne štednje omogućili su da u narednih mesec dana isplatimo jednokratni iznos pomoći od 5.000 dinara svim penzionerima. Od 1. januara 2018. trajno ćemo povećati primanja svim penzionerima za pet odsto. Kada je reč o zaposlenima u javnom sektoru, a pre svega zaposlenima u osnovnim i srednjim školama, vrtićima, ali i u zdravstvu, sudovima i tužilaštvima, ustanovama za izvršenje sankcija i ustanovama kulture, plate će biti povećane za 10 odsto, što će biti slučaj i za vojsku i policiju - najavila je premijerka Ana Brnabić i dodala da će zaposleni službenici u ministarstvima dobiti povećanje od pet odsto.\nJasna Janković, predsednik Unije sindikata prosvetnih radnika Srbije, ističe da su prosvetari delimično zadovoljni povećanjem, ali da očekuju još jedno.\n- Zadovoljna sam ukoliko bi ovo bilo prvo povećanje iza koga mora da usledi još jedno da bi smo došli na republički prosek. Prosveta je 17 odsto ispod republičkog proseka i nama moraju da povećaju više ako hoće da se približimo proseku. Ovako će naša finansijska situacija ostati ista, pa naši zahtevi ostaju isti, a to je da dođemo do republičkog proseka - ističe Jankovićeva.\nI penzioneri smatraju da povećanje nije dovoljno, ali je korektno. Onima sa najvišom penzijom od 101.132 dinara, a takvih je 11, od januara će ček mesečno biti teži za oko 5.000 dinara, dok će oni sa najnižom penzijom od 10.736 dinara, kojih je 142.600, dobiti svega po 500 dinara.\n- Kad dugo ne dobijete povećanje ili dobijate malo, onda je sada i ovo dobro. Onima koji imaju malu penziju nije umanjivano ništa, a sada i oni dobijaju povišicu - kaže Vasilije Belobrković, predsednik gradske organizacije penzionera Beograda.\nNEDOVOLJNO DA SE SPREČI EGZODUS MEDICINARA\nŽivorad Mrkić, predsednik Novog sindikata zdravstva Srbije, ističe da rast plata za 10 odsto neće sprečiti kadrovsku katastrofu u javnom zdravstvenom sistemu:\n- Plata medicinske sestre je oko 36.000 dinara, a plata lekara specijaliste oko 70.000 dinara. Sa povećanjem oni će imati 41.000, odnosno 77.000 dinara, i to neće spečiti egzodus i odliv kadrova u inostranstvo i privatni sektor, pa građane Srbije neće imati ko da leči i umiraće od najbanalnijih bolesti. Pamtim povećanje od 40 odsto 2006, koje je usporilo te odlaske.


Restorani Obilićev venac - Velika Ponuda Restorana\nRestorani Obilićev venac se nalaze u uskom centru grada. Obilićev venac čini zajedno sa Knez Mihailovom ulicom veliku pešačku zonu, a ujedno i je i jedan od najlepših delova centra grada. Obilićev venac je popularna lokacija za izlazak, piće sa prijateljima i ukusnu hranu. Među popularnim lokacijama za izlazak se nalaze i restorani Obilićev venac. Male vijugave ulice i prolazi vode od Obilićevog venca do Knez Mihailove i Trga republike. Usled velike popularnosti ove lokacije naša ponuda apartmana i restorana je zaista velika i kvalitetna. Restorani Obilićev venac podsetiće Vas šta znači vrhunska usluga u kombinaciji sa ukusnim specijalitetima.\nApartmani Beograd Obilićev venac\nStudio Apartman Vulkan u Beogradu - Lokacija Centar\nBeograd Centar ~ Maršala Birjuzova\n20 m2 Studio 2 Osobe 5.0 (1)\n55 m2 Dvosoban 6 Osobe 3.0 (1)\nTrosoban Apartman Maršal Beograd Centar\nAdresa: Maršala Birjuzova 16\nBeograd Centar ~ Maršala Birjuzova 16\n80 m2 Trosoban 6 Osobe 4.0 (1)


Najava mečeva 13.kola Prve lige Srbije\n08. oktobar, 2019.\nMečevi 13.kola Prve lige Srbije u sezoni 2019/20 na programu su ove srede, dva meča su odložena, a u nastavku su parovi i termini susreta.\nBUDUĆNOST – METALAC (sreda 09.oktobar, 15:00 časova)\nDobanovačka Budućnost u okviru 13.kola Prve lige Srbije na svom stadionu dočekuje goste iz Gornjeg Milanovca, ekipu Metalca. Domaćini su ove sezone ostvarili samo jednu pobedu, uz četiri remija i sedam poraza, pa sa 7 bodova na svom kontu trenutno zauzimaju poslednje 16.mesto na tabeli. U prethodnom kolu su kao gosti poraženi u duelu sa ekipom Radničkog 1923, a rezultat je bio 1:0. Gosti su ove sezone ostvarili sedam pobeda, uz jedan remi i četiri poraza, pa sa 22 boda na svom kontu trenutno zauzimaju 2.mesto na tabeli. U prethodnom kolu su kao domaćini savladali ekipu Kolubare, a rezultat je bio 2:1. Meč je zakazan za sredu 09.oktobar, sa početkom u 15:00 časova.\nOFK ŽARKOVO – SMEDEREVO 1924 (sreda 09.oktobar, 15:00 časova)\nBeogradski OFK Žarkovo u okviru 13.kola Prve lige Srbije na svom stadionu dočekuje goste iz Smedereva, ekipu Smedereva 1924. Domaćini su ove sezone ostvarili četiri pobede, uz četiri remija i četiri poraza, pa sa 16 bodova na svom kontu trenutno zauzimaju 9.mesto na tabeli. U prethodnom kolu su kao gosti podelili bodove sa ekipom Zlatibora, a rezultat je bio 1:1. Gosti su ove sezone ostvarili pet pobeda, uz sedam pretrpljenih poraza, pa sa 15 bodova na svom kontu trenutno zauzimaju 13.mesto na tabeli. U prethodnom kolu su kao domaćini savladali ekipu Radničkog iz Pirota, a rezultat je bio 1:0. Meč je zakazan za sredu 09.oktobar, sa početkom u 15:00 časova.\nRADNIČKI PIROT – KABEL (sreda 09.oktobar, 15:00 časova)\nPirotski Radnički u okviru 13.kola Prve lige Srbije na svom stadionu dočekuje goste iz Novog Sada, ekipu Kabela. Domaćini su ove sezone ostvarili pet pobeda, uz tri remija i četiri poraza, pa sa 18 bodova na svom kontu trenutno zauzimaju 6.mesto na tabeli. U prethodnom kolu su kao gosti poraženi u duelu sa ekipom Smedereva 1924, a rezultat je bio 1:0. Gosti su ove sezone ostvarili pet pobeda, uz pet remija i dva poraza, pa sa 20 bodova na svom kontu trenutno zauzimaju 3.mesto na tabeli. U prethodnom kolu su kao domaćini savladali ekipu Zemuna, a rezultat je bio 2:0. Meč je zakazan za sredu 09.oktobar, sa početkom u 15:00 časova.\nZEMUN – DINAMO (sreda 09.oktobar, 15:00 časova)\nBeogradski Zemun u okviru 13.kola Prve lige Srbije na svom stadionu dočekuje goste iz Vranja, ekipu Dinama. Domaćini su ove sezone ostvarili tri pobede, uz dva remija i sedam poraza, pa sa 11 bodova na svom kontu trenutno zauzimaju pretposlednje 15.mesto na tabeli. U prethodnom kolu su kao gosti poraženi u duelu sa ekipom Kabela, a rezultat je bio 2:0. Gosti su ove sezone ostvarili pet pobeda, uz četiri remija i tri poraza, pa sa 19 bodova na svom kontu trenutno zauzimaju 4.mesto na tabeli. U prethodnom kolu su kao domaćini podelili bodove sa ekipom Novog Pazara, a rezultat je bio 0:0. Meč je zakazan za sredu 09.oktobar, sa početkom u 15:00 časova.\nNOVI PAZAR – OFK BAČKA (sreda 09.oktobar, 17:30 časova)\nEkipa Novog Pazara iz istoimenog grada u okviru 13.kola Prve lige Srbije na svom stadionu dočekuje goste iz Bačke Palanke, ekipu OFK Bačka. Domaćini su ove sezone ostvarili pet pobeda, uz četiri remija i tri poraza, pa sa 19 bodova na svom kontu trenutno zauzima 5.mesto na tabeli. U prethodnom kolu su kao gosti podelili bodove sa ekipom Dinama, a rezultat je bio 0:0. Gosti su ove sezone ostvarili četiri pobede, uz tri remija i pet poraza, pa sa 15 bodova na svom kontu trenutno zauzimaju 10.mesto na tabeli. U prethodnom kolu su kao domaćini podelili bodove sa ekipom Grafičara, a rezultat je bio 2:2. Meč je zakazan za sredu 09.oktobar, sa početkom u 17:30 časova.\nKOLUBARA – SINĐELIĆ (sreda 09.oktobar, 18:00 časova)\nLazarevačka Kolubara u okviru 13.kola Prve lige Srbije na svom stadionu dočekuje goste iz Beograda, ekipu Sinđelića. Domaćini su ove sezone ostvarili pet pobeda, uz dva remija i pet poraza, pa sa 17 bodova na svom kontu trenutno zauzimaju 7.mesto na tabeli. U prethodnom kolu su kao gosti poraženi u duelu sa ekipom Metalca, a rezultat je bio 2:1. Gosti su ove sezone ostvarili tri pobede, uz četiri remija i pet poraza, pa sa 13 bodova na svom kontu trenutno zauzimaju 14.mesto na tabeli. U prethodnom kolu su kao domaćini podelili bodove sa ekipom Trajala, a rezultat je bio 0:0. Meč je zakazan za sredu 09.oktobar, sa početkom u 18:00 časova.\nGRAFIČAR – RADNIČKI 1923 (odloženo za 23.oktobar)\nTRAYAL – ZLATIBOR (odloženo za 23.oktobar)


OKRUŽNI SUD TREBINJE: ZAVRŠNE RIJEČI NA SUĐENJU NEMANJI ILIĆI\nTUŽILAŠTVO OČEKUJE NAJSTROŽU KAZNU\nBilećanin Nemanja Ilić (34), optužen da je 14. jula 2015. godine iz svoga pištolja marke Glok ubio svoga sugrađanina Marka Bajovića (1986), a teško ranio njegovog brata Miloša (33) učinio je to sa umišljajem.\nOvo je na završnoj riječi suđenja Iliću za ubistvo i ubistvo u pokušaju dvojice braće Bajovića iznio okružni tužilac iz Trebinja Žarko Milić koji je, rezimirajući sva svjedočenja očevidaca, članova porodice, vještaka, istakao da su izneseni neosporni dokazi o najstrožijoj kazni koju očekuje u petak, kada bude izricanje konačne presude.\n„Ustanovljeno je da je kobne noći Ilić konzumirao alkohol i da je bio u stanju srednjeg pijanstva, sa 1,92 promila alkohola, navedeno je i da je te noći pucao iz straha, ali je vještačenjem utvrđeno i to da nije imao duševnih poremećaja, a Miloš koji je bio teško ranjen i njihova majka Ruža traže samo najstrožu kaznu“, naveo je Milić.\nOn je od suda zatražio da se od Ilića naplate i sudski troškovi u visini od 2.600 maraka.\nIlićeva odbrana, advokat iz Trebinja Mira Vučinić i advokat iz Istočnog Sarajeva Dragiša Jokić, međutim, smatraju da je nesporno da se dogodilo ubistvo, ali tvrde da se sve to desilo u samoodbrani i da su iskazi saslušanih svjedoka, od čega su zbog ponovljenog suđenja neki saslušavani i dva puta, puni kontradiktornosti.\nAdvokatica Vučinić tvrdi da je i sam Miloš Bajović imao niz kontradiktornosti u iskazima pred sudskim vijećem, te da je sebe i svoje društvo pokušao predočiti u što ljepšem svjetlu, a Ilića u što negativnijem.\nOni su tvrdili da se pojednim svjedocima ne može vjerovati jer su jednom prilikom davali jedne iskaze, a drugi put sasvim različite.\nSam Ilić se ni ovoga puta nije oglašavao, osim što je kazao da se slaže sa svojim advokatima.\nSudsko vijeće Okružnog suda u Trebinju kojim predsjedava sudija Duško Popić će odluku o visini kazne donijeti u petak, 15. decembra ...


Putin: Izvanredna saradnja Rusije i Kine, uključujući borbu protiv koronavirusa - Sputnjik Srbija\n14:15 05.02.2020 Preuzmite kraći link\nRuski predsednik Vladimir Putin izjavio je da su odnosi s Kinom na izvanrednom nivou, uključujući saradnju po svim pitanjima, vojno-tehničku saradnju i borbu protiv koronavirusa.\n„Odnosi Rusije i Kine su na izuzetno visokom nivou. To je pravo sveobuhvatno strateško partnerstvo: konstantno raste obostrana razmena robe, pušten je u rad gasovod ’Snaga Sibira‘, a sa uspehom se razvijaju i veze u oblasti odbrane i vojno-tehničke saradnje”, rekao je Putin na ceremoniji uručenja akreditiva ambasadorima.\nRuski predsednik je podsetio i da u aprilu počinje godina rusko-kineske saradnje u naučno-tehnološkom i IT sektoru.\n„Naše dve države imaju usaglašene stavove o ključnim problemima na globalnom i regionalnom planu i složno sarađuju u međunarodnim organizacijama, kao što su UN, BRIKS i ŠOS“, istakao je Putin.\nRuski predsednik je povodom situacije sa koronavirusom u Kini izjavio da kineske vlasti preduzimaju odlučne mere u borbi protiv koronavirusa i da je Rusija spremna da pomogne.\nDevojka sa maskom na licu gleda u mobilni telefon\n„Kina i mi smo sada suočeni sa opasnošću od širenja infekcije izazvane koronavirusom. Kineske vlasti preduzimaju odlučne i energične mere kako bi ga zaustavile. Spremni smo da prijateljskom kineskom narodu pružimo pomoć i svu moguću saradnju“, rekao je Putin.\nPrema poslednjim podacima, od koronavirusa u Kini je umrlo 490 osoba, a više od 24.000 ljudi je zaraženo.\nU sredu je zvanični predstavnik Ministarstva spoljnih poslova Kine Hua Čunjing izjavila da se nada da će prelomni momenat u borbi protiv širenja novog tipa koronavirusa uskoro doći, pošto se sve više ljudi oporavlja, a broj novih pretpostavljenih zaraženih slučajeva se smanjuje.


Novi tim za ruralni razvoj i ulaganje u budućnost – Podrinske\nPodrška seoskom turizmu, porodičnom preduzetništvu i ženama preduzetnicama\nJelena Milošević, kandidatkinja Novog tima za gradonačelnicu Šapca posetila je seosko turističko domaćinstvo „Vila Albedo“ u Varni. Sa vlasnicom Micom Kovačević razgovarala je o potencijalima seoskog turizma na teritoriji našeg grada kao i merama pomoći ruralnom razvoju.\n-Veliko mi je zadovoljstvo što smo danas ovde, da posetimo ovo divno seosko domaćinstvo i našu divnu domaćicu, koja je napravila zaista veliki pomak kada je u pitanju razvoj seoskog turizma u našem kraju. Važan deo seoskog turizma su običaji, tradicija, domaća jela i proizvodi iz domaće radinosti. U okviru njega dolazi do razvoja ugostiteljstva i poljoprivredne proizvodnje, a cilj je promovisati život na selu, lokalne proizvođače, kao i podržati porodično preduzetništvo – istakla je Jelena Milošević, kandidatkinja Novog tima za gradonačelnicu Šapca.\nSeosko turističko domaćinstvo Vila Albedo začetnik je seoskog turizma u šabačkom kraju i dobitnik najvećeg priznanja u turizmu. Porodica Kovačević se već 15 godina trudi da, osim iznajmljivanja smeštaja, podstakne razvoj kulturnog života na seoskom području. Od početka osnivanja ovo domaćinstvo imalo je podršku lokalne samouprave, što je bilo od značaja za sveukupan rad i poslovni uspeh.\n-Podrška koju smo dobili u našim prvim teškim godinama bila je dragocena. Dobili smo je kroz infrastrukturu, goste, a posebno je značajno to što smo je dobili kroz projekte, koji su bili usmereni na afirmaciju tradicionalnih i kulturnih vrednosti našeg grada. Samim tim, naša kuća dobila je afirmaciju koja je stasala na temeljima porodičnog nasleđa –rekla je Mica Kovačević.\nJelena Milošević napomenula je da pored različitih podsticajnih mera za razvoj seoskog turizma, veoma značajno da se kroz edukacije i različite projekte i mere podstakne ekonomsko osnaživanje žena na selu, jer su one značajni nosioci ruralnog razvoja i čuvari naše tradicije. Kao takve zaslužuju veliku pažnju i veliko mesto u programu Novog tima za Šabac.\nKroz program poljoprivrede i ruralnog razvoja Novi tim za Šabac predvideo je značajnu podršku za razvoj seoskog turizma. Kroz dobre ideje, rad i finansijska ulaganja šabačka sela mogu postati model prosperiteta lokalne zajednice.


Kurti: Sastanak sa Beogradom zavisi od Brisela - Medija centar\nKurti: Sastanak sa Beogradom zavisi od Brisela\nPremijer Kosova Aljbin Kurti rekao je da je Priština spremna za sastanak sa Beogradom, ali da njegovo održavanje zavisi od Brisela.\nNa konferenciji za novinare nakon jučerašnje sednice Vlade, Kurti je kazao da ne nedostaje spremnost i interesovanje kosovske strane za nastavak dijaloga.\n„Što se tiče mogućih sastanaka u Briselu, mi smo posvećeni uravnoteženom, principijelnom dijalogu ka pravno obavezujućem sporazumu koji se fokusira na medjusobno priznanje i naš pristup je uvek konstruktivan. Od posrednika, Brisela, zavisi kada će biti sledeći sastanak, ali naša spremnost i naše interesovanje nikada neće izostati“, rekao je on.\n’’Dečani deo kulturnog mozaika Kosova’’\nKurti je obećao da će Vlada Kosova biti posvećena očuvanju legitimnih prava Manastira Visoki Dečani, ali je primetio da Ustavni sud nije trebalo da donese odluku o nekom predmetu, a da ne iskoristi sve druge pravne nivoe.\n„Pitanje vlasništva nad zemljištem oko Manastira nije rešavao nijedan relevantan sud“, rekao je premijer Kosova.\n„Smatram da Ustavni sud nije trebalo da donosi odluku o nekom predmetu bez odluke na svim drugim zakonskim nivoima. Manastir Dečane, kao što svi znamo, deo je bogatog kulturnog mozaika Kosova. Nažalost, Srpska pravoslavna crkva je ta koju Srbija više puta zloupotrebljavala kao politički instrument protiv Kosova i Albanaca. Potrudićemo se da sačuvamo legitimna prava manastira, ali i verski poglavari manastira da urade svoj deo, tražeći rešenja kroz dijalog i dogovor sa lokalnim stanovništvom. Verujem da je tako nešto moguće“, zaključio je on.\nBeta, Danas, KosovaPress


► Kineski lekari pozitivno ocenili bolnicu u VMC Karaburma\nKineski lekari su danas obišli tu bolnicu, ustrojenu za 10 dana, namenjenu za lečenje srednje i najteže obolelih pacijenata zaraženih korona virusom, navodi se u saopštenju.\nJedan od kineskih stručnjaka Lin Binglijang rekao je, kako se navodi, da su njihovi predlozi i instrukcije primenjeni u toj bolnici i da "smatraju da je sve urađeno zaista jako dobro".\n"Razmišljalo se i o tri zone koje moraju biti podeljene. U jednoj 'zaraženoj zoni' boraviće pacijenti, druga 'čista zona' namenjena je medicinskom osoblju, a između te dve zone mora da postoji 'tampon zona' gde će se lekari presvlačiti", kazao je Lin.\nDodao je da je u bolnici u VMC Karaburma "napravljen odličan raspored" pošto postoji ulaz za pacijente, ulaz za lekare i te tri zone.\nMinistarstvo odbrane Srbije /\nOd korona virusa u S. Makedoniji još dva umrla i 62 novozaražena\nU Severnoj Makedoniji su još dve osobe umrle od korna virusa i registrovana su 62 nova slučaja zaraze, objavio je danas ministar zdravlja Venko Filipče.\nU pandemiji novog korona virusa umrlo je 369.086 ljudi u svetu od njenog pojavljivanja u decembru u Kini, pokazuje bilans agencije Frans pres sastavljen na osnovu zvaničnih izvora do danas u 13.00...\nU BIH 16 novih slučajeva zaraženih korona virusom\nU posljednja 24 časa u Republici Srpskoj testirano je 237 laboratorijskih uzorka, a viruskorona potvrđen je kod 13 osoba.\nU SAD 960 umrlih od korona virusa u poslednja 24 časa\nSAD su zabeležile 960 umrlih od korona virusa u poslednja 24 časa čime se ukupan broj umrlih u zemlji popeo na 103.758 od početka pandemije, saopštio je sinoć referentni Univerzitet Džons...


Prvi avion na relaciji Beč-Banjaluka sletio u Mahovljane – Banjaluka24\nPrvi avion na relaciji Beč-Banjaluka sletio u Mahovljane\nPrvi avion kompanije Ryanair na relaciji Beč-Banjaluka sletio je sinoć u Mahovljane. Ovim je Ryanair kompanija realizovala dugo najavljivanu avioliniju Beč – Banjaluka.\nAerodrom Banjaluka ponovo obnavlja i avioliniju prema Frankfurtu, saopšteno je iz Ryanair kompanije.\nRajaner je prva multinacionalna avio-kompanija koja je na Aerodromu Banjaluka proširila svoju mrežu letova – Brisel, Berlin, Memingen i Stokholm.\nBanjaluka dobija NOVU BOLNICU do 2040. godine: Nacrt urbanističkog plana “tjera” vozila iz centra grada


ECDL – VIPOS, Visoka poslovna škola strukovnih studija, Valjevo\n09/18/2008 admin\t0 Comments\n– Evropska kompjuterska vozačka dozvola\nECDL Fondaciju je osnovao CEPIS (Council of Europian Professional Informatics Societies) a po nalogu Evropske Komisije u skladu sa potrebom da zaposleni u Evropskoj Uniji imaju jedinstveno informatičko obrazovanje radi obezbedenja ravnopravne fluktuacije radnog kadra unutar Evropske unije.\nECDL je za kratko vreme prihvaćen i izvan EU, tako da se danas koristi u 140 zemalja i na 36 svetska jezika. ECDL je jedini program ove vrste koji su izabrale medjunarodne organizacije, vlade i slične medjunarodne poslovne zajednice. Sa preko 5,5 miliona do sada licenciranih, Evropska kompjuterska vozačka dozvola (ECDL ) je daleko najrasprostranjeniji svetski sertifikat za korisnike personalnih računara.\nOčekujemo da će uskoro i kod nas ECDL biti obavezna dopunska kvalifikacija za mnoge zaposlene u upravi, obrazovanju, privredi…\nEvropska kompjuterska vozačka dozvola (ECDL) pokriva blizu 80% oblasti najčesće korišćenih kompjuterskih veština, dokazano povećava produktivnost i smanjuje troškove.\nkorisnicima koji upotrebljavaju računare u svom svakodnevnom poslu,\nmladima koji žele proveriti svoje znanje po evropskim kriterijumima,\nposlodavcima koji žele da se efikasno uvere u znanje zaposlenih,\ndržavnim organima, korporacijama, firmama…\nECDL – međunarodni program obuke i testiranja znanja rada na računaru se sastoji od 7 modula.\nNakon uspešno položenih ispita dobija se:\nEuropean Computer Driving Licence CORE (za svih sedam modula), ili\nEuropean Computer Driving Licence START (za četri proizvoljna modula).\nKandidat odlučuje o redosledu, kao i dinamici polaganja modula, u kom će Test centru polagati, a nije obavezna obuka. Nazivi modula su:\nModul 1 – IT koncepti (osnove)\nModul 2 – upotreba kompjutera (operativnu system)\nModul 4 – tabelarni pregledi i analize\nCena testiranja koju naplaćuje Test centar po jednom ECDL modulu je obavezujuća i fiksna za teritoriju Srbije i iznosi EUR 10,00.\nPojedinačna cena ECDL indeksa (Skills Card) je EUR 37,00 (za CORE) odnosno EUR 30,00 (za START) (cene su u dinarskoj protivvrednosti, bez uračunatog PDVa)\nPrimena ECDL sistema testiranjau Srbiji započela je u decembru 2004. Do sada ovaj sistem za svoje zaposlene usvojili su: Nacionalna štedionica, Ministarstvo nauke, Telekom, Ministarstvo Trgovine i turizma, Nacionalna služba za zapošljavanje, Mobtel, Privredne komore Srbije i Beograda, Vlada Crne Gore, Zavod za statistiku, Agencija za mala i srednja preduzeća, Zavod za informatiku i internet, Agrobanka, NIS, Gradski zavod za informatiku i mnogi drugi.\nVisoka poslovna škola strukovnih studija u Valjevu je prvi Test centar za izdavanje ECDL sertifikata u regionu.\nZa sve dodatne informacije i eventualna pitanja možete se obratiti e-poštom na adresu:\n← Istraživačko-razvojni centar\nSpecijalistički informatički kursevi →


Srbiju niko ne tera u NATO, ali bi od članstva samo imala koristi | Institut za evropske poslove Institut za evropske poslove\nSrbiju niko ne tera u NATO, ali bi od članstva samo imala koristi\n·27. oktobra 2017. ·Saopštenja, Vesti\nU okviru projekta „Budućnost Srbije“ koji Institut za evropske poslove sprovodi tokom poslednje tri godine, u četvrtak 26. oktobra, u Kragujevcu je, na pravnom fakultetu pred oko 100 studenata prava, organizovana jedanaesta debata pod nazivom „Izazovi spoljne, bezbednosne i odbrambene politike Srbije“.\nGovornici na debati su bili ambasador Branimir Filipović, v.d. pomoćnika ministra spoljnih poslova, general Ćesare Marinelli, šef NATO Kancelarije za vezu u Beogradu, Kurt Doneli, zamenik šefa misije SAD u Srbiji i Dragan Šormaz, narodni poslanik i šef stalne delegacije Narodne skupštine u Parlamentarnoj skupštini NATO-a.\nNakon pozdravnih reči organizatora, prvi se prisutnima obratio ambasador Filipović, istakavši da ovakav vid dijaloga čini državnu politiku transparentnom, a time i bližom građanima. Naglasio je da se u Ministarstvu spoljnih poslova pridaje veliki značaj politici bezbednosti, a da je u okviru nje intenziviran odnos i saradnja Srbije i NATO, posebno u poslednje tri godine. Kako je rekao, saradnja sa NATO odvija se ne samo u vojnoj već i u drugim oblastima, u dva vida – razvojem političkog dijaloga, koji pruža priliku za razmatranje važnih pitanja i vođenje politike u cilju ostvarivanja sopstvenih interesa; i intenziviranjem praktične saradnje. Posebno je stavio akcenat na to da NATO u potpunosti poštuje politiku vojne neutralnosti koju vodi Srbija, ali da vojna neutralnost ne znači istovremeno i izolovanost, te da država i pored održavanja neutralnog statusa može da sarađuje sa različitim stranama na svoju i korist svojih građana. Što se tiče EU, naveo je da se učestvovanjem u Zajedničkoj bezbednosnoj i odbrambenoj politici, Srbija pozicionira kao predvidivi i odgovorni partner na međunarodnoj sceni.\nGeneral Marineli je bliže upoznao sve prisutne sa načinima funkcionisanja NATO-a, naglasivši da, iako postoji veza i saradnja između NATO-a i EU, ulazak u jednu ne podrazumeva i ulazak u drugu organizaciju. Posebno je istakao da Srbija ne stremi ka članstvu u NATO-u i da NATO u potpunosti poštuje ovaj stav Srbije, i ujedno shvata njenu važnost s obzirom na to da se nalazi u srcu Evrope, okružena zemljama članicama. Objasnio je da postoji više nivoa saradnje između Srbije i Alijanse, napravivši poseban osvrt na oblast vojne saradnje, gde se najveća interakcija odvija na polju razmene i treninga srpskih oficira i vojnika. Takođe je pomenuo saradnju koju Srbija i NATO ostvaruju u naučnoj oblasti, skrenuvši pažnju na to da je upravo tim srpskih stručnjaka dobio finansijsku podršku NATO-a za razvoj projekta dobijanja biogoriva iz morskih algi.\nZamenik šefa misije ambasade SAD Kurt Doneli je pozdravio sve prisutne studente i fokusirao se u svom govoru na način donošenja odluka u NATO-u. Kako je rekao, bez obzira na to što to možda izgleda kao lak proces posmatračima, doneti odluku u okviru NATO-a predstavlja veoma dug i složen proces, jer je potrebno usaglasiti volje, mišljenja i stavove svih država članica. Naglasio je da NATO ne funkcioniše po principu, iako ima takvih mišljenja, da SAD nešto kažu ili nalože, a zatim NATO to izvrši i da nikada i neće tako funkcionisati, pogotovo kad se donose najvažnije moguće odluke, kako je okarakterisao odluku o ratu i miru. Osvrnuvši se na istoriju stvaranja Alijanse, NATO je opisao kao zajednicu država koje žele mir, sazdanu na zajedničkim vrednostima demokratije i konsenzusa, što upravo i čini NATO tako uspešnim. Dodao je da smatra da Srbija deli te vrednosti, te da upravo zato postoji prostor za unapređenje postojeće saradnje ove dve strane. Naveo je da Srbija, kao neutralna zemlja, nije obavezana odgovornošću prema bilo kom vojnom savezu, ali da jeste odgovorna kao član svetske zajednice, i da koncept vojne neutralnosti ne podrazumeva neutralnost u svakom smislu, već da taj koncept dopušta državama delovanje na međunarodnom planu, navevši primer Švedske i Austrije. Zaključio je da, sarađujući sa NATO-om, Srbija zapravo sarađuje sa svih 29 država članica, i da u tome leži vrednost te saradnje.\nDragan Šormaz se osvrnuo na istorijski kontekst odnosa između Srbije i NATO-a, istakavši da 1999. godina ne treba da se u potpunosti zaboravi, ali da takođe od nje ne sme da se pravi mit, niti da ona sme da nas koči u daljem napretku. U kontekstu savremenih odnosa sa NATO-om, napomenuo je da je u svetu sve češće primenjivan vid parlamentarne diplomatije i da Srbija prati ove novine u međunarodnim odnosima, trudeći se da učestalo šalje i prima parlamentarne delegacije zemalja. Ovakav tip predstavništva Srbija ima i pri Parlamentarnoj skupštini NATO-a, gde je našoj delegaciji dopušteno da učestvuje u raspravama i diskusijama, ali da nema pravo glasa. Istakao je da je Srbija svojom diplomatijom pokazala dobre rezultate, ukazavši na poslednji NATO izveštaj o Srbiji koji je bio izuzetno povoljan. Smatra da se u medijima stvara pogrešna slika o aktivnostima Srbije i da građani nisu dovoljno informisani o tome na čemu sve NATO i Srbija rade uključujući NATO trening centar u Kruševcu, razvoj biogoriva iz algi, uništavanje zastarele municije i sve veća privredna aktivnost.


Niška televizija » Okrugli sto o podizanju kvaliteta prehrambenih proizvoda (VIDEO)\nOkrugli sto o podizanju kvaliteta prehrambenih proizvoda (VIDEO)\nObjavljeno 11.02.2015. 18:50\nKakva je uloga države u podizanju kvaliteta prehrambenih proizvoda, bila je tema Okruglog stola na kome su učestvovali predstavnici Ministarstva trgovine, proizvođači prehrambenih proizvoda i udruženja potrošača. Na skupu su predstavljeni i dobri primeri domaće poslovne prakse, a jedan od njih je i Kompanija Don Don.\nNa otvaranju skupa, potpredsednik Vlade i ministar trgovine, turizma i telekomunikacija Rasim Ljajić podržao je stav predstavnika prehrambene industrije da je ulaganje u kvalitet jedan od najboljih načina za edukaciju potrošača,\nNenad Đorđević, direktor razvoja i marketinga u kompaniji Don Don koja proizvodi pod brendovima Tvojih 5 minuta i Naše zrno, govoreći na okruglom stolu posebno je istakao:da “Samo kompanije koje ozbiljno ulažu u ljude, proizvodnju i poslovne partnere mogu da proizvedu kvalitet.\nOd ulaska na srpsko tržište, za samo šest godina, Don Don je ulaganjem više od 50 miliona evra u proizvodne pogone širom Srbije, unapredio pekarsku industriju i postao lider na ovom tržištu. Sa ovakvim iskustvom u razvoju pekarstva Don Don je najbolji strateški partner za konsolidaciju pekarske industrije u čitavoj regiji uopšte.\nOpština Merošina finansira obuku 80 radnika u „Leoniju“ (VIDEO)\nSvetski dan dece obolele od raka (VIDEO)


EU: Dalji odnosi sa Crnom Gorom kao nezavisnom i suverenom državom\nEvropska unija i njene zemlje članice razvijaće dalje odnose s Crnom Gorom kao nezavisnom i suverenom državom, zaključili su danas u Luksemburgu šefovi diplomatija 25 zemalja članica.\n"Evropska unija odlučila je da razvija dalje odnose s Crnom Gorom kao suverenom i nezavisnom državom, uzimajući u obzir rezultat referenduma i odluku crnogorskog parlamenta o proglašenju nezavisnosti", navodi se u usvojenoj izjavi.\nNakon ove ministarske odluke zemlje članice će pojedinačno priznati Crnu Goru u skladu s međunarodnim pravom i praksom. Ministri su takođe primili k znanju odluku srpskog parlamenta, prema kojoj je Srbija pravna sledbenica državne zajednice Srbije i Crne Gore. Savet Evropske unije pozvao je Podgoricu i Beograd da nastave direktan i konstruktivan dijalog o budućim međusobnim odnosima i izrazilo spremnost da im u tome pomogne.\nSjedinjene Američke Države priznale Crnu Goru\nSjedinjene Američke Države priznale Crnu Goru kao suverenu i nezavisnu državu. Pismo državnog sekretara Kondolize Rajs, šefu diplomatije Miodragu Vlahoviću, uručila konzul Arlin Feril. U pismu Rajs "čestita narodu Crne Gore na uspešnoj organizaciji referenduma o nezavisnosti".\nU Podgorici vlada optimizam u pogledu dinamike približavanja EU\nPredsednik crnogorske Skupštine Ranko Krivokapić kazao je danas da je optimista da će Crna Gora zajedno sa Hrvatskom do kraje decenije ući u Evropsku uniju.\n»Kada to govorim imam u vidu razne prednosti koje je Crna Gora već ostvarila od multietničkog društva preko mogućnosti za brz i dinamičan ekonomski razvoj, do toga da kao mali sistem nismo pretnja kapacitetima EU«, kazao je on.\nKrivokapić je rekao da se crnogorsko društvo mora pripremiti da u političkim standardima, ali i demokratskim, sudskim i ekonomskim bude kompatibilno sa EU. On je naveo da je Crna Gora i sada u mnogim stvarima ispred budućih novih članova EU - Bugarske i Rumunije, uključujući dohodak po glavi stanovnika i vladavinu prava.\nPredsednik Republičke referendumske komisije František Lipka ponovio je da je crnogorski referendum organizovan na miran, dostojanstven i legitiman način. Lipka je danas u Podgorici boravio u oproštajnoj poseti kod crnogorskog premijera Mila Đukanovića. Lipka je istakao da je referendumski rezultat nesporan i kao predstavnik Evropske unije tim povodom preneo zadovoljstvo Brisela, saopštila je Vlada Crne Gore.\nA nakon SNP i Narodna stranka odbacila je inicijativu SNS o formiranju ‘srpske liste’ za predstojeće parlamentarne izbore. Narodna stranka je ocenila da insistiranje na listi sa nacionalnim predznakom, ide na ruku crnogorskom režimu i može uticati na razjedinjavanje opozicije.


Audi Travolution inicijativa\nposted on Aug. 29, 2008 at 12:38 pm\nTravolution obeležava „zeleni“ način vožnje automobila i uopšte putovanja.\nAudi „Travolution“ tim je razvio poseban koncept, koji će pokušati da unaprede Nemačku saobraćajnu mrežu investirajući oko 1,2 miliona EUR.\n„Ovaj koncept se zasniva na inovativnom upravljanju saobraćajem velikog obima, jedinstvenom za Nemačku“, izjavio je Dr. Werner Widuckel, član Audi Upravnog Odbora. Pored Audija na ovom projektu su uključeni grad Ingoldstadt, Saobraćajni Univerzitet iz Minhena i softverska kompanija GEVAS.\nPrva faza obuhvata kontrolu 46 semafora u centu grada Ingoldstadt-a. Poseban softverski program upravlja radom ovih semafora i prilagođava ih trenutnim uslovima u sabraćaju, smanjujući čekanje i gužve na minimum.\nDrugi segment projekta obuhvata tzv. „informisanog vozača“. Tri od 46 semafora su opremljena posebnim sistemom za emitovanje informacija, koji šalju vozačima vozila informaciju o brzini kojom treba da se kreću kako bi koristili „zeleni talas“. Audi je isporučio određen broj Audi A5 i A6 modela sa posebno modifikovanim MMI sistemom tako da mogu da prime informacije, koje šalje ovaj sistem i preko MMI interfejsa obaveste vozača o idealnoj putnoj brzini u tom trenutku.\nZa sledeću fazu ovog projekta se najavljuje još 20 vozila opremljena specijalnim prijemnicima, kao i 50 novih semafora, koji će biti uključeni u novi informacioni sistem.\nAudi je najavio da ukoliko pilot projekat bude imao pozitivna iskustva u gradu Ingolstadtu, da će slični sistemi biti instalirani i u drugim nemačkim gradovima, uz pomoć Ministarstva za Saobraćaj Nemačke.\nGoran Aničić 29. August 2008\nNOVA SEAT IBIZA SPORTISTA SA POJAČANOM EMOCIJOM


Javni poziv za učešće u programu obuka na radnom mestu u Kraljevu i Kniću | RBCENTAR\nRazvojni biznis centar Kragujevac raspisao je Javni poziv za učešće u programu obuka na radnom mestu u Kraljevu i Kniću. Javni poziv deo je projekta ’’Konkuretni poslodavci za inkluzivno društvo’’, koji Razvojni biznis centar sprovodi u partnerstvu sa Centrom za preduzetništvo. Projekat podržava Kraljevina Norveška preko projekta ’’Norveška za vas – Srbija’’.\nNa Javni poziv mogu se prijaviti nezaposlena lica, i to: mladi, žene i lica bez kvalifikacija, sa teritorije opština Knić i Kraljevo.\nU okviru programa biće realizovane sledeće plaćene obuke na radnom mestu:\nObuka za bravara, u kompaniji Radijator doo Kraljevo\nObuka za bravara-zavarivača u kompaniji Elektromontaža doo Kraljevo\nObuka za bravara-montera u kompanijama Ema eksport Knić i Pak promet Knić\nObuka za električara u kompaniji Pak promet Knić\nRok za prijavljivanje: 28.02.2021.\nPrijava putem Google forme\nZahvaljujući projektu ‘’Znanjem do posla’’, donosimo vam novi alat – karijerni kviz interesovanja Wayfi, koji vam može biti korisna podrška u vašem karijernom razvoju. Wayfi je…read more →\nRazvojni biznis centar Kragujevac i Opština Knić sprovode u Kniću projekat pod nazivom ’’Snaga lokalnih inicijativa za nove poslove’’, koji ima za cilj da ojača…read more →


Radost "orlova" u Dablinu\nPoslednji selektor koji je odveo Srbiju na završnicu velikog takmičenja je Radomir Antić, a on u razgovoru za Blicsport poručuje da smo zaslužili da se nađemo na najvećoj fudbalskoj smotri.\nFoto: Atletiko Madrid / Twitter\n- Veoma su me obradovale vesti iz Dablina, pa konačno možemo da se ponosimo srpskim fudbalom. Reprezentacija je na pragu Mundijala u Rusiji, dok su se Partizan i Crvena zvezda plasirali u grupnu fazu Lige Evrope. Našem fudbalu je bila potrebna injekcija, a nema boljeg leka od pozitivnih rezultata. Moramo da iskoristimo fantastičnu atmosferu i da se nađemo u Rusiji 2018. godine, a nema razloga da u to ne verujemo - kaže Antić.\nLegenda Partizana Nenad Bjeković odao je priznanje “orlovima” zbog svega prikazanog tokom kvalifikacija za Svetsko prvenstvo u Rusiji i smatra da ne postoji šansa da se naši fudbaleri ne plasiraju na završnicu takmičenja.\n- Moramo da čestitamo fantastičnoj ekipi Slavoljuba Muslina, koja je u ovim kvalifikacijama pokazala odličan nivo igre. Akcija naših fudbalera u Dablinu, koju je golom začinio Aleksandar Kolarov, dokaz je da smo jači nego što drugi misle. Imamo strašan tim, jak kolektiv i protiv Austrije u Beču ćemo sigurno overiti plasman na Mundijal - rekao je Bjeković za Blicsport.\nJedan od najiskusnijih srpskih fudbalskih stručnjaka Milorad Kosanović ističe za naš list da su “orlovi” uradili veliku stvar za naš fudbal pobedom nad Irskom u Dablinu.\n- Od 2010. godine nije bilo Srbije na fudbalskoj mapi, pa će posle plasmana na Svetsko prvenstvo svet početi ponovo da nas ceni i poštuje. Za mene su svi reprezentativci veliki šampioni i trebalo bi da im čestitamo jer su mnogo uradili za naš fudbal, ali isto tako trebalo bi da kažemo da najveće zasluge ima Slavoljub Muslin. Odlično je odradio posao protiv svih selekcija u našoj grupi. Ne znamo za poraz u kvalifikacijama, zbog čega sam veoma ponosan. Nadam se da će i na završnici takmičenja da beleže rezultate kao na putu za Mundijal - zaključuje Kosanović.


Još jedna aktivistkinja Grinpisa oslobođena uz kauciju\nRuski sud danas je uz kauciju oslobodio još jednu aktivistkinju međunarodne ekološke organizacije Grinpis, koja je bila među 30 stranaca uhapšenih zbog protestne akcije septembra ove godine kod ruske naftne platforme u Arktiku.\nOvom odlukom ukupno je 13 od 30 uhapšenih aktivista oslobođeno uz kauciju, dok je jednom, Australijancu Kolinu Raselu, produžen pritvor još tri meseca.\nTrideset aktivista Grinpisa prebačeno je u Sankt Peterburg iz Murmanska, gde su pritvoreni u septembru pošto je njihov brod "Arktik sanrajz" (Arctic Sunrise) zaustavljen u Barencovom moru prilikom protestne akcije.\nRuski sudovi u ponedeljak su počeli pojedinačno razmatranje njihovog pritvora, koji im je prvobitno izrečen na dva meseca, te ističe 24. novembra.\nNevladina organizacija Grinpis, koja je najavila da će platiti sve kaucije, istakla je da ovim slučaj nije rešen jer se ne zna kakvi će uslovi biti propisani uslovno oslobođenim aktivistima, da li će biti u kućnom pritvoru ili će imati pravo da se slobodno kreću.


Ne isključuje se mogućnost uvođenja vanrednog stanja zbog koronavirusa | 013 info\nNe isključuje se mogućnost uvođenja vanrednog stanja zbog koronavirusa\nBeta\tSub, 14/03/2020 - 13:13\nPredsednik Srbije Aleksandar Vučić izjavio je danas da ne isključuje mogućnost uvođenja vanrednog stanja u zemlji zbog epidemije korona virusa.\nVučić je kazao da vanredno stanje podrazumeva najteže moguće mere i potpunu izolaciju.\nNajavio je da će već danas biti upućen poziv penzionisanim lekarima u Srbiji kako bi pomogli u sprečavanju širenja korona virusa.\n„Kada nam krene taj veći broj zaraženih, a ovo je sada, uslovno govoreći, ništa, imajući u vidu krizu koja će nas zahvatiti, moramo biti spremni za nešto mnogo teže. Ovo je najteži izazov za nas u poslednjih nekoliko decenija zato što nemate ni od koga pomoć i što moramo sami o sebi da brinemo. Svi su u svetu u paničnom strahu i gorem stanju nego mi“, kazao je Vučić i dodao da će biti još mera u borbi protiv epidemije korona virusa.\nZatvaranje škola neizvesno\nPredsednik Srbije rekao je da Srbija ima dovoljno testova za korona virus i reagenasa, da ne zna da li će odluka o zatvaranju škola ili uvođenju vanrednog stanja biti doneta.\nVučić je na konferenciji za novinare naveo i da će biti kažnjene sve škole koje su mimo odluke Ministarstva prosvete obustavile nastavu, kao i ljudi koji šire lažne vesti o posledicama COVID19.\n„Ja strah razumem, ali ćemo poštovati struku… (Zatvaranje škola) nije pitanje bezbednosti dece nego starih, koji su najugroženiji“, rekao je Vučić.\nNa pitanje da li treba dozvoliti i privatnim klinikama da testiraju građane na prisustvo korona virusa, rekao je da će i dalje samo državne institucije vršiti analize, i to samo na ljudima za koje postoje indicije da su zaraženi sa COVID\nRazgovori sa Merkel biće o korona virusu, sa opozicijom o izborima\nPredsednik Srbije Aleksandar Vučić kazao je danas da će na predstojećem sastanku sa kancelarkom Nemačke Angelom Merkel razgovarati o Kosovu, ali da to neće biti prioritet zbog korona virusa.\nGovoreći na današnjoj konferenciji za novinare nakon sastanka ekonomskog kriznog štaba povodom širenja COVID19, Vučić je ocenio da će veći deo sastanka biti posvećen korona virusu, a ne dnevnopolitičkim temama.\nVučić je naveo i da ne zna u kojoj se situaciji nalazi premijer Kosova Aljbin Kurti, a da će o budućem toku pregovora zavisiti da li će u Prioštini „pobediti američka ili nemačka struja“.\nKazao je i da je upoznat sa informacijama da je na severu Kosova nakon prvih zabeleženih slučajeva korona virusa došlo do nestašice medicinskih sredstava.\nVučić je kazao i da će u utorak o izbornim uslovima razgovarati sa svim političkim akterima koji će učestvovati na predstojećim lokalnim i parlamentarnim izborima.


KLENIKE - Patrijarh Porfirije poručio je u manastiru Prohor Pčinjski, povodom 950 godina od osnivanja tog manastira i 700 godina od upokojenja kralja Milutina koji ga je obnovio, da je molitva Hristova njegovom ocu poziv na jedinstvo i to ne na bilo kakvo jedinstvo, ne na jedinstveno u ideologijama ovoga sveta, ne na jedinstva koja nas dele od drugih, nego na jedinstvo upravo u Hristu. Tokom liturgije pročitan je odlomak iz Jevanđela po Jovanu, koja se zove Arhijerejska molitva Hristova, a u poslednjoj rečenici je molitva Hristova Bogu u kojoj Bog moli za sve - „molim te Oče da svi jedno budu”. Patrijarh kaže da mu je jedan čovek rekao da je narod umoran od podela - na mi i oni, na naše i njihovo. „Jedinstvo razbijamo pre svega mi sami, različitim fanatizmima, osuđivanjem jedni drugih,\n11.06.2021 u 09:56\nMitropolija crnogorsko-primorska i Eparhija budimljansko-nikšićka SPC upisane su u registar verskih zajednica u Crnoj Gori. U današnjem saopštenju Mitropolije crnogorsko primorske navodi se da su nakon stupanja na snagu Zakona o slobodi veroispovesti Ministarstvu pravde, ljudskih i manjinskih prava podneli uredne prijave sa dokazima za upis u Knjigu evidentiranih verskih zajednica Jedinstvene evidencije verskih zajednica, prenosi Tanjug. „Ministarstvo pravde, ljudskih i manjinskih prava je, u skladu sa svojim zakonskim ovlašćenjima, Mitropoliji i Eparhiji izdalo adekvatna uverenja o upisu u Javnu evidenciju”, navodi se u saopštenju, objavljenom na sajtu MCP. Posebno ukazuju da su Mitropolija i Eparhija ovim činom potvrdile raniji stav da će prijave za upis u evidenciju predati


Knjaževac: Raspisan konkurs za dodelu pozajmica za voćarsku i povrtarsku proizvodnju | TIMOK PRESS\nNaslovna Ekonomija Knjaževac: Raspisan konkurs za dodelu pozajmica za voćarsku i povrtarsku proizvodnju\nSredstva odobrena kao pozajmice mogu se koristiti za nabavku nove opreme ili polovne opreme od ovlašćenih prodavaca, kupovinu zemljišta, objekata, podizanje višegodišnjih zasada, plastenika, staklenika.\nPoljoprivrednici se mogu prijaviti za dodelu pozajmice u maksimalnom iznosu do 600.000,00 dinara. Pozajmice se odobravaju bez kamate na period od 5 godina, a otplata će se vršiti kroz 5 godišnjih rata u novcu ili kroz predaju proizvoda ugovorenom otkupljivaču.\nKonkurs je otvoren do 10. decembra 2018. a tekst konkursa zainteresovani mogu preuzeti u Agenciji za razvoj, ili na sajtu: www.ark.rs, gde se i dostavlja dokumentacija. Više informacija mogu se dobiti na telefon: 019/731-256.


Predsednički izbori u SAD - Dnevni list Danas\nPočetna » Predsednički izbori u SAD\nIzabrani članovi elektorskog koledža u SAD sastaju se danas da formalno izaberu novog američkog predsednika.\nPiše: Beta - AP 27. 11. 2020.\nIzabrani američki predsednik Džozef Bajden prvi je predsednički kandidat u istoriji te zemlje koji je osvojio više od 80 miliona glasova, javio je danas CNN.\nRepublikanci pozivaju Trampa da prizna poraz\nPošto je Donald Tramp izgubio na sudu u Pensilvaniji sve je veći pritisak republikanaca na aktuelnog predsednika, pišu zapadni mediji, da odustane od daljih pokušaja osporavanja rezultata izbora i prizna pobedu demokrate Džozefa Bajdena.\nPiše: I. Š. M. 23. 11. 2020.\nPredizborni tim američkog presednika Donalda Trampa dao je tri miliona dolara za ponovno brojanje glasova u dva okruga u saveznoj državi Viskonsin gde tvrdi da su zabeležene „najgore nepravilnosti“, mada tamošnje vlasti navode da nemaju dokaze o tome.\nKovid-19 je „veštački izolovano biološko oružje“, izjavio je lider Pokreta za promene i jedan od lidera Demokratskog fronta Nebojša Medojević i istakao da su cilj cilj korona virusa bili predsednički izbori u Sjedinjenim Američkim Državama, prenose Vijesti.\nPiše: FoNet 10. 11. 2020.\nKako je Tramp nervirao i zabavljao evropske lidere?\nTrećeg novembra, na izborni dan u SAD, Donald Tramp Junior objavio je na Tviteru svoju „mapu predviđanja izbornog rezultata“ na kojoj je cela Evropa bila obojena u crveno, odnosno u boju republikanaca (izuzev Hrvatske koja nije uopšte bila obojena).\nPiše: M. K. 10. 11. 2020.\nJedna Amerika, dve nacije\nDok ovo pišem, zvaničnici širom Sjedinjenih Država nastavljaju da broje glasove na predsedničkim izborima 2020. Kada se to okonča, nesumnjivo slede ponovna prebrojavanja i pravni koraci.\nPiše: Ričard Has 7. 11. 2020.\nPredsednički kandidat američke Demokratske stranke Džozef Bajden obratiće se večeras u udarnom terminu, saopštio je njegov izborni štab.\nPiše: Beta/ FoNet 6. 11. 2020.\nVOA: Tramp na brifingu za novinare tvrdio da na prevaru pokušavaju da mu oduzmu drugi mandat\nPredsednik SAD Donald Tramp tvrdio je bez dokaza da na prevaru pokušavaju da mu oduzmu drugi mandat, piše danas Glas Amerike.\nPiše: Danas Online, FoNet, Beta 5. 11. 2020.\nNemačka zabrinuta „eksplozivnom situacijom“ nakon izbora u SAD\nNemačka je zabrinuta zbog „veoma eksplozivne situacije“ u SAD gde se Donald Tramp i pre završetka prebrojavanja glasova na predsedničkim izborima proglasio pobednikom, izjavila je nemačka ministarka odbrane Anegret Kramp Karenbauer.


bend Novembar : Južne vesti\n15:47, 22. 3. 2019.\nPoslednji put niška publika će "Novembar" moći da čuje 5. aprila u klubu Feedback, nakon čega će se kultni pank-rok bend spustiti južnom prugom i ostati zauvek tako mlad i tako čist. Basista Nenad Pejčić u emisiji "15 minuta" kaže da će najveći mali bend na ovim prostorima otići u istoriju - iz poštovanja prema frontmenu Goranu Kostiću Kosti i zato što to više nije "Novembar" bez njega.\nVulkan emocija na koncertu posvećenom Kosti iz "Novembra"\n12:35, 16. 9. 2017.\nMemorijalni muzički festival koji nosi naziv “Tako mlad i tako čist” po stihu iz pesme benda “Novembar”, održan je sinoć u dvorištu niške Banovine, a na desetine muzičara posvetilo je svoje nastupe nedavno preminulom frontmenu Goranu Kostiću Kosti.\nMemorijalni koncert za Kostu u Banovini\n14:18, 14. 9. 2017.\nObožavaoci muzike i dela Goran Kostića Koste, frontmena niškog benda “Novembar”, moći će da uživaju u svirci koja, po rečima organizatora, slavi život i želi da oda počast ovom umetniku. Memorijalni jednodnevni muzički festival „Tako mlad i tako čist“, simbolično naslovljen po jednoj od najboljih pesama Gorana Kostića Koste, održaće se u petak, 15. septembra od 18 sati u dvorištu Banovine.\n10:35, 1. 9. 2017.\nBendovi koji su u proteklih 26 godina delili binu sa grupom “Novembar” iz Niša, nastupiće na memorijalnom koncertu frontmena ovog benda Gorana Kostića Koste, koji je preminuo ranije ove godine. Svirka "Tako mlad i tako čist" će, kažu organizatori, biti organizovana u dvorištu niške Banovine u petak, 15. septembra.\nPreminuo frontmen niške grupe “Novembar”\n13:04, 30. 6. 2017.\nJedan od osnivača i frontmen niškog pank-rok benda “Novembar” Goran Kostić Kosta, preminuo je noćas u 51. godini.\nKostić: Cenzura cveta i u muzici\n17:27, 28. 12. 2016.\nKomentarišući astronomske honorare koje gradonačelnici daju popularnim muzičarima za novogodišnje nastupe, frontmen niškog "Novembra" Goran Kostić dodaje da su bendovima koji kritikuju vlast zatvorena vrata za javne proslave, ali i za televizije.\n"Novembar" obradio pesmu čuvenog pank-rok benda\n14:44, 15. 9. 2016.\nNiški sastav “Novembar” objavio je obradu pesme “Baj, baj, bejbe” grupe “KUD Idijoti”. Bend ove godine obeležava 25 godina postojanja, a novi singl najavljuje kompilaciju "Za Tebe - a tribute to KUD Idijoti".\n"Novembar" počinje jesenju turneju u Vranju\n10:31, 26. 8. 2016.\nNastupom u vranjskom Omladinskom kulturnom centru, niški rok sastav "Novembar" 3. septembra počinje svoju rođendansku turneju.\nBabušnica u ritmu panka i roka\n10:37, 15. 8. 2016.\nOvog vikenda u Babušnici je održan trodnevni Lužnički festival - “Lufest 2016”. Na otvranju je za okupljenje svirala “Riblja čorba”, dok je završnica pripala niškom bendu “Novembar”.\n"Novembar" u petak u "Feedback"-u\n11:00, 3. 2. 2016.\nNiški pank-rok bend "Novembar", koji postoji 25 godina, održaće koncert u petak 5. februara u 10 sati u klubu "Feedback".\nNarodni melos u petak, a rok veče u subotu\n14:35, 30. 7. 2015.\nNa “Medijaninom kulturnom letu” u Parku Svetog Save u petak 31. jula koncert će održati pevač izvorne narodne muzike Čeda Marković, dok će u subotu 1. avgusta nastupiti niški rok i bluz muzičari.\nSamostalni koncert "Novembra" u Nišu\n13:24, 20. 2. 2015.\nTokom turneje na kojoj su već svirali u Velikoj Plani, Beogradu, Rumi i drugim gradovima, članovi pank rok sastava "Novembar" održaće večeras u 22 sata u klubu "Feedback" koncert pred svojom publikom.\nKoncert za sve ukuse večeras u Čairu\n09:32, 4. 4. 2014.\nDesetak izvođača narodne izvorne muzike i tri niške rok grupe održaće večeras koncert ispred Dečijeg centra u niškom parku Čair.


U Budvi završen deseti sastanak POSP-a\nčetvrtak, 09. april 2015. 15:29\nDrugi dan Parlamentarnog odbora EU i Crne Gore za stabilizaciju i pridruživanje (POSP) bio je posvećen položaju osoba sa invaliditetom u Crnoj Gori i Evropskoj strategiji za osobe sa invaliditetom, socijalnoj politici, zaposljavanju i ekonomskim kretanjima.\nNa temu položaja osoba sa invaliditetom u Crnoj Gori i Evropskoj strategiji za osobe sa invaliditetom, Poslanik EP Mark Plura naglasio je da je jako važno usvojiti i postovati načela Konvencije UN o pravima osoba sa invaliditetom ali da je važnije ta načela sprovoditi u praksi. S tim u vezi Plura je postavio pitanje kako je Konvencija, budući da ju je Crna Gora ratifikovala, uključena kroz crnogorske zakone i na koji način se primjenjuje u Crnoj Gori. Podśetio je na važnost na pravo glasa osoba sa invaliditetom te na prvenstveno prevazilaženje mentalne a onda i arhitektonskih barijera. Kao zemlja na putu ka EU Plura je ubijedjen da bi Crna Gora ulaskom u proces što skorijeg rješavanja pitanja pristupačnosti i dostupnosti dobila još jednu pozitivnu preporuku.\nPoslanica Nada Drobnjak naglasila je da je značajno demokratsko pitanje - status osoba sa invaliditetom, kao posebno osjetljive grupe. Drobnjak je kazala da je u Crnoj Gori, kao državi koja je ratifikovala Konvenciju UN o pravima osoba sa invaliditetom, prepoznato čak 13 prioritetnih ustanova koje bi trebalo da budu pristupačne i licima sa invaliditetom. Drobnjak je kazala da je Skupština Crne Gore nažalost do sada bila spriječena birokratskim procedurama tako da je tek u martu ove godine raspisan Javni poziv za prilagodjavanje prilaza crnogorskog parlamenta osobama oslabljene pokretljivosti. Dodala je i da je primjetno u svim crnogorskim opštinama prilagodjavanje saobraćaja osobama sa invaliditetom. Zaključila je da je najbitnije promijeniti kulturni kontekst.\nČlanice EP Petra Kamerevert i Terry Reintke istakle su da je važno ovom temom se baviti i na POSP-u, te konstatovale da ni u zemljama članicama EU jos uvijek nije sve završeno i savršeno na planu procesa prilagodjavanja. Istakle su da bi Skupština Crne Gore što skorijim rješavanjem tog problema odigrala veoma važnu ulogu.\nPoslanik Slaven Radunović rekao je da je saglasan da se pitanje prilagodjavanja prilaza zgradi crnogorskog parlamenta mora hitno riješiti. Kazao je da je Crna Gora trenutno u periodu početnog razvoja kada je riječ o prilagodjavanju prava osoba sa invaliditetom.\nPoslanik Milutin Simović rekao je da je Crna Gora krenula u pravcu rješavanja tog problema i da vjeruje da će crnogorski parlament biti putokaz ostalima u tom procesu.\nU drugom dijelu Konferencije, na temu socijalne politike, zapošljavanja i ekonomskih kretanja najprije je poslanik Jozo Radoš ocijenio da je jedan od uzroka lošeg socio ekonomskog stanja slab menadžment javnih sredstava što, kako smatra, dovodi do loših statističkih podataka. Pomenuo je problem nezaposlenosti u Crnoj Gori, od čega je čak jedna trećina mladih i visokoobrazovanih ljudi, napominjući da je riječ o nedopustivom disbalansu. Sa druge strane, kazao je da ohrabruju socio ekonomski procesi koji su aktuelni u Crnoj Gori te preporučio da bi trebalo stvoriti još bolje uslove za razvoj malih i srednjih preduzeća.\nPoslanik Danko Šarančić rekao je da je Crna Gora jedina u regionu koja aktivno pregovara sa EU. Dodao je da je do sada Skupština Crne Gore usvojila osam Zakona dok je još toliko u skupštinskoj proceduri a koji se tiču pitanja socijalne politike. Po njemu, prioriteti Crne Gore su povećanje zaposlenosti odnosno smanjenje nezaposlenosti, stručno osposobljavanje i smanjenje siromaštva. Kao najveću razvojnu šansu Crne Gore vidi u izgradnji auto puta Bar-Boljare.\nPoslanik Mevludin Nuhodzić smatra da ni Crna Gora nije uspjela da ostane imuna na produženu ekonomsku krizu ali da je mišljenja da koncept kvaliteta života gradjana, pored socio ekonomskih, uključuje još širi spektar pokazatelja. Poslanik Nuhodzić je rekao da ohrabruju medjutim procjene Investicione, Svjetske banke i MMF-a u odnosu na proces ekonomskih reformi Crne Gore. Istakao je da je kapitalni projekat u Crnoj Gori izrada Socijalnog kartona kao najpravednijeg sistema socijalne zaštite. Nuhodzić je podśetio na otvaranje Zavoda za socijalnu i dječju zaštitu, plan izgradnje domova za stare u Podgorici i Pljevljima te na postojećih jedanaest centara za socijalni rad.\nPoslanik Koča Pavlović kazao je da je zapošljavanje nesporan interes našeg društva, posebno mladih i visokoobrazovanih ljudi i dodao da IPA 2 pruža veliku šansu za razvoj malih i srednjih preduzeća. Poslanik Milutin Simović osvrnuo se i na pitanje učešća žena u politici istakavši važnost političko ekonomskog osnaživanja žena. U tom kontekstu naveo je primjer reforme izbornog zakonodavstva uvodjenjem obaveznih kvota na izbornim listama.\nNa kraju Konferencije usvojena je i zajednička Deklaracija.